Rektorka podržala studente – SLUČAJ SINIŠE MALOG JE SRAMOTA ZA UNIVERZITET | Klix Info\nRektorka podržala studente – SLUČAJ SINIŠE MALOG JE SRAMOTA ZA UNIVERZITET\nRektorka Beogradskog univerziteta Ivanka Popović saopštila je, nakon razgovora sa studentima u zgradi Rektorata, da „upitnost doktorata i sporost rešavanja validnosti doktorata ministra finansija Siniše Malog narušava ugled Univerziteta“ kao institucije od nacionalnog značaja, i da je zato je „u interesu svih članova akademske zajednice da se ovo pitanje reši u najkraćem mogućem roku“.\n„Kao rezultat inicijative studenata koji borave u Rektoratu, Senat, Savet i Studentski parlament BU traže od Odbora za profesionalnu etiku da do 4. novembra 2019. godine donese svoju konačnu odluku o tome da li u izradi doktorske disertacije Siniše Malog postoje elementi neakademskog ponašanja plagiranja. Ovaj datum predstavlja period od sedam dana od maksimalnog roka za dostavljanje odgovora Fakulteta organizacionih nauka, čime se rok za donošenje konačne odluke značajno skraćuje. Upravi FON je preporučeno da Fakultet dostavi Odboru za profesionalnu etiku svoj Izveštaj sa mišljenjem i pre isteka roka“, navodi se u saopštenju rektorke.\nPopović je pozvala „sve aktere u političkom i javnom životu, predsednika države, predsednicu Vlade, ministre, predsednicu skupštine, poslanike vladajuće većine i sve druge strane na odgovorno ponašanje, uz puno poštovanje autonomije BU, njegovih procedura, slobode mišljenja i izražavanja njegovih studenata i svih zaposlenih“.\n„Kao rektorka Univerziteta u Beogradu, prihvatam moralnu odgovornost i stajem uz svoje studente koji borave već 12 dana u zgradi Rektorata i bore se za autonomiju i ugled Univerziteta“, naglasila je rektorka.\n„Studenti koji su učestvovali u blokadi Rektorata ne smeju da snose disciplinske, niti bilo kakve druge akademske posledice. Takođe, angažovana lica na obezbeđenju zgrade Rektorata ne snose odgovornost za zastoj rada Rektorata. Univerzitet će preuzeti sve raspoložive mere da otkloni eventualne posledice zbog zastoja njegovog rada“, navodi se u saopštenju iz Rektorata.\nUpdated: 25 септембра, 2019 — 10:25 am\n25 септембра, 2019 at 8:17 pm\nPodeliću iskustvo mog studiranja od pre cca40 god. (nažalost. Pojedini studenti su upisivali fakultete po malim mestima po bivšoj jugoslaviji. Tamo su kriterijumi bili na nivou neke malo jače srednje škole. Na tim fakultetima studenti nabiju dobar prosek. U zadnjoj godini studija dođu i tu godinu upišu na BU. Ukupno gledano imaju dobar prosek i ostaju na fakultetu kao asistenti a kasnije i kao profesori. Nažalost dosta je takvih profesora koji i dan danas drže katedre na BU. To vam se zove legalni plagijat.


Neformalni sakupljači sekundarnih sirovina - Kragujevac online - Sve o gradu na jednom mestu\nTrenutno se nalazite na strani: Vesti Info Ekonomija Neformalni sakupljači sekundarnih sirovina\nNeformalni sakupljači sekundarnih sirovina\nčetvrtak, 09 februar 2017 08:11\tKragujevac Online\nU okviru projekta “Osnažiti! Društveno-ekonomska inkluzija Roma i najsiromašnijeg seoskog stanovništva kroz proces reciklaže“ u zgradi Biznis Inovacionog centra u Kragujevcu, održan je drugi u nizu okrugli sto pod nazivom „Neformalni sakupljači sekundarnih sirovina – lokalne inicijative i izazovi kao polazna tačka u definisanju modela za uvođenje sakupljača u legalne tokove“.\nMotiv okruglog stola je pokretanje dijaloga sa relevantnim institucijama i ustanovama na lokalu na temu neformalnih sakupljača i legalizacije njihovog rada. Ista tema će se obrađivati na okruglim stolovima u ostalim gradovima u kojima se sprovode projekti koje finansira EU u okviru programa „Inicijative aktivne inkluzije Roma“, a koji se takođe bave ekonomskim uključivanjem neformalnih sakupljača u sistem upravljanja otpadom. Kako bi se definisao primenljiv model za uvođenje sakupljača u legalne tokove, neophodno je uzeti u obzir situaciju na terenu i aktuelne inicijative, posebno u sektoru upravaljanja otpadom.\nS obzirom da u Srbiji ima oko 30.000 sakupljača koji su uglavnom primaoci socijalne pomoći i delatnost sakupljanja obavljaju nelegalno, na okruglom stolu je zaključeno da je neophodno raditi na sistemskom rešavanju problematike ove ciljne grupe. Sistemsko rešavanje podrazumeva formiranje registra sakupljača i definisanje nomenklature kao polaznih tačaka u rešavanju ovog problema. Potrebno je raditi na usklađivanju pojedinih zakona i afirmativnih mera za samozapošljavanje Roma, kao i na uspostavljanju sistema upravljanja otpadom koji će prepoznati neformalni sektor kao važan resurs. „Smatramo da je u interesu države da radi na rešavanju pitanja neformalnih sakupljača.“\n„Udruženje Treehouse iz Kruševca od 2012.godine vodi bazu podataka neformalnih sakupljača iz Kruševca, što će nam biti odlična polazna tačka u klasifikaciji sakupljača i izradi registra u Kruševcu, jer prihodi sakupljača na mesečnom nivou variraju od 10.000 dinara do 70.000 dinara. Model uvođenja sakupljača u legalne tokove mora da uzme ovaj indikator u obzir, posebno kada je u pitanju novčana socijalna pomoć. Iz tog razloga, na današnjem okruglom stolu aktivno učešće su uzeli predstavnici NSZ i CSR iz filijala Kruševac i Kragujevca, predstavnici službi lokalnih samouprava i Javnih komunalnih preduzeća ova dva grada, Arhus Centar Kragujevac i druge organizacije koje se bave pitanjima Roma, istakla je menadžerka projekta „Osnažiti“, Ivana Stevanović Hempfling.\nProjekat Osnažiti! je finansiran od strane Evropske Unije, a sprovode ga Javno komunalno preduzeće Kruševac kao nosilac projekta i Grad Kruševac i OCD Treehouse kao partneri, uz podršku Ministarstva za rad, zapošljavanje, boračka i socijalna pitanja, kao glavnog korisnika projekta. Ova aktivnost je deo projekta “Podrška Evropske unije inkluzivnom društvu”, koju EU finasira sa 5.4 miliona evra, a koji sprovodi Delegacija Evropske unije u Republici Srbiji u saradnji sa Ministarstvom za rad, zapošljavanje, boračka i socijalna pitanja.\nSindikat ZO: Nacrt zakona u suprotnosti sa interesima fabrike, zaposlenih i Grada Kragujevca


Politika - Novosti dana - 16.02.2019 | Sputnjik Srbija\n12:44 31 Oktobar 2020\nU Beogradu održan protest „Jedan od pet miliona“ (video)\nUčesnicima protesta „Jedan od pet miliona“ u Beogradu večeras je ponuđen na potpisivanje „Sporazum sa narodom“, dokument Saveza za Srbiju, a građani pozvani da potpisane primerke ubacuju u kutije postavljene na mestu okupljanja i ispred Doma Narodne skupštine.\nHan sa Vučićem i Tačijem: Moraćete da popustite da biste dobili nešto više\nEvropski komesar za proširenje Johanes Han založio se danas za postizanje kompromisnog sporazuma Beograda i Prištine do kraja mandata aktuelne Evropske komisije, koji ističe ove godine.\nO čemu su razgovarali Lavrov i Vučić (video)\nMinistar inostranih poslova Rusije Sergej Lavrov razgovarao je sa predsednikom Srbije Aleksandrom Vučićem na marginama 55. Minhenske konferencije o bezbednosti o bilateralnoj saradnji i rešavanju kosovske krize, saopštilo je Ministarstvo inostranih poslova Rusije.\nVučić sa Lavrovom u Minhenu\nPredsednik Srbije Aleksandar Vučić sastao se u Minhenu, na marginama bezbednosne konferencije u tom nemačkom gradu, s ministrom inostranih poslova Rusije Sergejem Lavrovom.\nDelegacija Srpske narodne partije (SNP), na čelu sa narodnim poslanicima Snežanom Petrović i Ognjenom Pantovićem, predsednikom PO SNP KiM Radojkom Dunićem i predsednikom omladine SNP Aleksandrom Popovićem, posetila je opštinu Zubin Potok.\nŠta Priština slavi 11 godina posle proglašenja nezavisnosti?!\nVlasti u Prištini najavljuju trodnevno slavlje povodom 11 godina od jednostranog proglašenja nezavisnosti južne srpske pokrajine, ali ni pompezno najavljen program svečanosti ne može da prikrije činjenicu da Priština slavi „svoj dan“ u nimalo relaksiranoj unutrašnjoj političkoj situaciji, ali ni nimalo „komfornoj“ međunarodnoj poziciji.\nDan državnosti Srbije: U Orašcu najsvečanije\nCentralnom državnom ceremonijom u Orašcu, sa koje je poručeno da treba da budemo hrabri i odlučni u prevazilaženju prepreka kao što su bili naši preci, Srbija je danas obeležila Sretenje, Dan državnosti, u znak sećanja na 15. februar 1804. kada je počeo Prvi srpski ustanak i kada je 1835. proglašen prvi srpski Ustav.\nPredsedniku vladine Komisije za nestala lica i šefu Radne grupe za nestala lica pod pokroviteljstvom generalnog sekretara UN Veljku Odaloviću pre dva dana nije dozvoljen ulazak na KiM. Porodice srpskih žrtava danas su zatražile hitnu reakciju međunarodnih zvaničnika.\nZainteresovani za metro: Makron potvrdio da dolazi u Srbiju\nPredsednik Francuske Emanuel Markon čestitao je predsedniku Srbije Aleksandru Vučiću Dan državnosti i potvrdio nameru da dođe u posetu Srbiji ove godine.\nNATO: Obaveze KBS dogovorene kroz pisma koja nisu za javnost\nU sedištu NATO-a u Briselu poručuju da je jasna obaveza prema kojoj Kosovske bezbednosne snage (KBS) ne mogu da se kreću severno od reke Ibar bez odobrenja zapovednika Kfora.\nPredsednik Srbije Aleksandar Vučić poručio je na Sretenje da su nam danas potrebni hrabrost da ne podlegnemo pritiscima spolja i odbranimo pravo naroda na opstanak i mudrost da donesemo najbolje odluke za budućnost Srbije.\nSrbija danas i sutra obeležava Sretenje - Dan državnosti, u znak sećanja na 15. februar 1804. kada je počeo Prvi srpski ustanak i kada je 1835. proglašen prvi srpski Ustav.\nPrištinska platforma o nastavku dijaloga sutra u parlamentu\nPrištinski tim za nastavak dijaloga sa Beogradom konačno je potvrdio platformu za dalji tok tog procesa. Ona će sutra biti dostavljena parlamentu, a potom i predstavljena javnosti.\nGeneralni sekretar NATO-a Jens Stoltenberg kaže da će tokom proleća biti doneta odluka o daljim koracima u angažmanu Alijanse sa Kosovskim bezbednosnim snagama, prenosi Tanjug.


Izvor: Vostok.rs, 27.Nov.2020, 11:00\nVlada Srbije je povukla iz Narodne skupštine nacrt zakona koji je prethodno odobrio skupštinski odbor, a koji predviđa državne garancije republike za zajam od 55 miliona evra potrebnih za završetak srpske deonice gasovoda "Turski tok" i izgradnju kompresorske stanice u gradu Velika Plana, saopšteno je dopisniku TASS-a u pres službi srpskog parlamenta. "Na sastanku Narodne skupštine, predsednik parlamenta [Ivica Dačić] rekao je da je Vlada Republike Srbije pismenim zahtevom od 20. novembra povukla predlog zakona iz procedure. Dakle, predlog zakona je povučen iz razmatranja", rekao je službenik za štampu. Radi se o predlogu Zakona o davanju garancija Republike Srbije u korist Komercijalne banke ad Beograd, OTP banke Srbija, Vojvođanske banke ad Novi Sad, i Sberbank Srbija ad Beograd o dugu javnog preduzeća „Srbijagas“ na osnovu ugovora o kreditu za izgradnju gasovoda na teritoriji Republike Srbija od granice sa Bugarskom do granice sa Mađarskom i drugim susednim zemljama. Ovaj dokument pretpostavlja državne garancije Vlade Srbije za otplatu zajma od 55 miliona evra (po kamatnoj stopi od 2,12% do 2,34% godišnje), koji je trebalo da preuzme srpska kompanija Srbijagas, koja je glavni izvođač radova na izgradnji kompresorske stanice u Velikoj Plani potrebne za pumpanje gasa u Mađarsku. Predlog zakona predložila je Vlada Srbije, a Ministarstvo finansija preuzelo je sve procedure. Ranije su članovi odbora za finansiranje Narodne skupštine odobrili zakon, dajući saglasnost na ratifikaciju dokumenta u parlamentu. Međutim, nakon početka četvrtog zasedanja parlamenta, predlog zakona je povučen. Predsednik Srbije Aleksandar Vučić najavio je 13. oktobra da će republika u potpunosti završiti izgradnju srpskog dela gasovoda "Turski tok" do kraja 2020. godine. U decembru 2019. godine izvršni direktor Srbijagasa Dušan Bajatović objavio je da je Srbija u potpunosti završila polaganje cevi na svojoj deonici gasovoda. Ranije je srpski list Danas izveštavao o sukobu između nove ministarke rudarstva i energetike Srbije Zorane Mihajlović (ranije odgovorne za transport i infrastrukturu), koju je ta publikacija nazvala „američkom štićenicom” u vladi republike i Bajatovića, prenosi TASS.\nVlada Srbije povukla je iz skupštinske procedure Predlog zakona o davanju garancija za kredit Srbijagasu u iznosu od 70 miliona evra kod tri banke za finansiranje kraka gasovoda Turski tok kroz Srbiju, od granice sa Bugarskom do Mađarske. Nije jasno zbog čega je Vlada povukla predlog koji je sama...


Ilija Mirosavić (24) iz sela Tabanovići, po struci inženjer elektroenergetike, osmislio je i napravio internet platformu sa SMS servisom, putem koje će požeški poljoprivrednici dolaziti do informacija o podsticajima koje nude lokalna samouprava i država. Čim neka institucija oglasi konkurs za subvencije, poljoprivrednici će o tome, sa uslovima učešća, dobijati informaciju na mobilne telefone, koja će im sa Ilijine platforme stizati u vidu poruke. Na isti način informisaće se o novinama u ratarstvu, voćarstvu, stočarstvu...\n- Uvideo sam da narod na selu zbog obaveza i uslova života nema vremena da prati informacije vezane za subvencije u poljoprivredi koje bi im mnogo značile. Zato sam napravio platformu putem koje bi ih obaveštavao. Ona je za sada u probnom radu koji će trajati još 10-15 dana kada će poljoprivrednici dobiti prve informacije o dodeli subvencija. Da bi svi imali vremena i mogli da razumeju obiman sadržaj nekog konkursa, on će biti skraćen i uprošćen, u nekoliko rečenica jasno i čitljivo će biti objašnjeno šta poljoprivrednicima treba od dokumentacije - objašnjava Mirosavić.\nMladi inovator rođen je i odrastao u Tabanovićima, gde se posle srednje škole i fakulteta vratio da radi i živi. Sa porodicom učestvuje u svakodnevnim obavezama na selu, bilo da treba namiriti stoku, orezati voće, kositi livadu, baviti se povrtnjakom. Kaže Ilija da 80 odsto svog vremena provodi na selu.\n- U moju plaftormu sa SMS servisom trenutno je implementirano 1.300 brojeva telefona vlasnika registrovanih poljoprivrednih gazdinstava i njihove podatke nemoguće je zloupotrebiti u neku drugu svrhu. Na teritoriji Požege je oko 4.200 registrovanih gazdinstava, ali nisam imao dovoljno novca da ih sve uključim u sistem. Novac za projekat dobio sam od opštine Požega posredstvom Udruženja "Pokret mladi za Požegu". Nadam se da će Ministarstvo poljoprivrede prepoznati moju ideju i pomoći da svi požeški poljoprivrednici budu implementirani u servis - kaže Ilija Mirosavić.\nKoliko zna, a dosta vremena je proveo tražeći da li kod nas postoji nešto slično, platforme sa SMS servisom nalik njegovoj nema nigde u Srbiji. Ostvarivo je, dodaje on, da njegova platforma bude u službi svih poljoprivrednika u Srbiji. Uslov je - još više novca i truda.\n- Ako bi ovaj projekat zaživeo na nivou cele Srbije, broj domaćinstava koje primaju poruke ne bi bio ograničen, ali za to je potrebno puno rada, nadogradnje platforme novim idejama i novca. Mnogo bi značilo da se sa jednog mesta, na potpuno pouzdan i prost način, poljoprivrednici informišu o merama koje bi im olakšale život i proizvodnju. Ipak, bez podrške republike i lokalnih samouprava to je neizvodivo. Za sada planiram da angažujem tim mladih ljudi, voleo bih da svi budu iz Požege, koji će raditi na osmišljavanju inovacija vezanih sa platformu i servis, a možda i pripremanju dokumentacije ljudima za udruživanje u zadruge, da im rešavamo probleme koji nosi paprilogija - priča mladić iz Tabanovića.\nUporedo sa ovim mladi inženjer elektroenergetike izrađuje ideju za brend "Plodovi zapadne Srbije" da bi malim porodičnim firmama pomogao da lakše nađu kupce u Srbiji i u inostranstvu.\n- Zalažem se da Srbija ulaže sredstva u resurse za koje ima potencijala, da ulažemo u ono gde imamo tradiciju, kvalitet, prepoznatljivost, ozbiljnu šansu da budemo bolji, a naš najveći potencijal je zdrava hrana - poručuje Ilija Mirosavić.


Skoro milion KM više\n"Željeznice Republike Srpske" (ŽRS) su tokom prvih šest mjeseci ove godine ostvarile prihod od 30.429.973 KM, što je za 932.896 KM više u odnosu na isti period prošle godine, saopšteno je iz ove kompanije.\nUkupni rashodi za prvih šest mjeseci ove godine iznose 35.327.296 KM, što je za 4.206.575 KM manje u odnosu na isti period lani.\nŠestomjesečni gubitak ŽRS iznosi 4.897.323 KM, dok je u prošloj godini u istom periodu bio 10.003.399 KM.\n– Najznačajniji razlozi ovakvog rezultata su umanjena sredstava subvencije Vlade Republike Srpske za ovu godinu i troškovi koji bi se trebali riješiti kroz proces vlasničkog restukturisanja ŽRS – amortizacija, kamate i slično – navodi se u saopštenju.\nŽRS su zaključno sa 30. junom zapošljavale 2.110 radnika, što je za 128 radnika manje u odnosu na brojno stanje zaposlenih u istom periodu prošle godine.\nReferentni broj radnika u ŽRS na početku realizacije projekta restrukturisanja iznosio je 3.098 zaposlenih, a danas iznosi 2.090, čime je druga komponenta iz ovog projekta uspješno završena.\nZaposleni koji su u prethodnom periodu napustili preduzeće učinili su to dobrovoljnim odlaskom, uz sporazumni prekid radnog odnosa i otpremnine, putem prijave na interne oglase preduzeća, te prirodnim odlivom radne snage odnosno penzionisanjem.\nIz ŽRS navode da se, uzimajući u obzir buduća penzionisanja zaposlenih, dobrovoljne odlaske uz otpremnine, ali i zapošljavanje neophodnog izvršnog i tehničkog osoblja, preduzimaju neophodni koraci kako bi struktura zaposlenih bila optimalna i na adekvatan način zadovoljila potrebe preduzeća.\nKada je riječ o prihodima u prvih šest mjeseci ove godine, prihodi od prevoza roba iznose 14.974.626 KM i veći su za 1.449.986 KM u odnosu na prvih šest mjeseci 2020. godine.\nPrevezeno je 2.079.123 tona robe, što je za 18 odsto više u odnosu na uporedni period.\nIz ŽRS podsjećaju da su, poštujući propisane epidemiološke mjere i odluke Vlade Republike Srpske od 22. marta do 31. maja 2020. godine, u potpunosti obustavile putnički saobraćaj na svim relacijama kao mjeru prevencije i zaštite građana od širenja virusa korona.\nLokalni putnički saobraćaj uspostavljen je 1. juna prošle godine, dok međuentitetski još nije, što je direktno uticalo na smanjenje prihoda od putničkog saobraćaja u periodu januar – juni 2021. godine.\nŽRS su u prvih šest mjeseci ove godine prevezle 27.656 putnika, a ostvareno je 1.497.090 pređenih putničkih kilometara, što je za 42 odsto manje nego u istom periodu lani.\nPrihodi od prevoza putnika ostvareni su u iznosu od 96.398 KM, dok su u prošloj godini iznosili 187.303 KM.\nPreduzeće je u prvih šest mjeseci ove godine investiralo 1.007.863 KM u pitanju kapitalna ulaganja, što je znatno više nego u istom periodu 2020. godine, kada je investirano 348.055 KM.\n– Investicije se odnose na sanaciju klizišta na pruzi Doboj – Banjaluka – Novi Grad, telekomunikacione sisteme u stanicama Banjaluka, Jošavka, Čelinac i Vrbanja, nadogradnju i modernizaciju vučnih i vučenih sredstava, neophodan inventar, kao i druge potrebe preduzeća za bezbjedno funkcionisanje željezničkog saobraćaja – navodi se u saopštenju.\nPrihodi od subvencija u ŽRS iznose 9.883.822 KM i odnose se na finansijska sredstva Vlade Republike Srpske, a na osnovu Ugovora o finansiranju željezničke infrastrukture i Ugovora o sufinansiranju željezničkog putničkog saobraćaja za 2021. godinu.\nBudžetom Republike Srpske za ovu godinu smanjena su planirana sredstva za ŽRS po Ugovoru o finansiranju željezničke infrastrukture i Ugovoru o sufinansiranju željezničkog putničkog saobraćaja u iznosu od 5.000.000 KM.\nPrihodi od subvencija su manji u odnosu na isti period prethodne godine za 2.616.724 KM, a umanjenje se odnosi na smanjenje doznačenih sredstava saglasno Ugovorima o sufinansiranju i smanjenje prihoda za iznos PDV, obračunatog na subvenciju za putnički saobraćaj.\nPrihodi od donacija organa BiH u iznosu od 2.047.410 KM se najvećim dijelom odnose na refundaciju sredstava po prvoj komponenti kredita sa Svjetskom bankom i veći su za 1.990.972 KM u odnosu na isti period prošle godine.\nKada je riječ o rashodima u prvih šest mjeseci ove godine, troškovi zarada, naknada zarada i ostalih ličnih rashoda iznose 20.010.432 KM i manji su za 892.415 KM u odnosu na prošlu godinu, prvenstveno zbog smanjenja broja zaposlenih za 128 radnika.\nTroškovi održavanja u prvih šest mjeseci ove godine iznose 228.865 KM i veći su za 41.076 KM u odnosu na prošlu godinu, zbog ulaganja u postojeće kapacitete, dok su troškovi amortizacije manji za 433.570 KM, na šta je uticao istek amortizacionog vijeka određenog broja osnovnih sredstava.\nKada je riječ o troškovima rezervisanja, odnosno okončanih sudski sporova, oni su manji za 426.670 KM, dok su finansijski rashodi manji za 2.607.396 KM.\nIz ŽRS poručuju da preduzimaju niz aktivnosti kako bi se rezultati rada i trend rasta pozitivnih pokazatelja u ovoj i narednoj godini poboljšali, te napominju da na poslovanje preduzeća značajno utiču i drugi faktori koji nisu u nadležnosti preduzeća i na koje ne mogu uticati.\nKao jedan od primarnih ciljeva iz ŽRS ističu uključenje na evropsko tržište i konkurentnost.\nIstiču da treba uspješno realizovati projekat restrukturisanja preduzeća, koje je od strateškog značaja za Republiku Srpsku.\n– Postavljanje ŽRS na zdrave osnove, biti na usluzi privredi i građanima, te imati kvalitetnog i zadovoljnog radnika u svim segmentima budućeg samoodrživog preduzeća, primarni su planovi i ciljevi menadžmenta preduzeća, resornog ministarstva i Vlade Republike Srpske – navodi se u saopštenju.\nNeodgovorni vozač u Doboju pukom srećom izbjegao tragediju\nDetalji nesreće u Kulašima: Udar voza u auto čuo se u cijelom naselju\nGlobalni poremećaji uticali na pad prihoda ŽRS


Međunarodno priznanje domaćoj AI ekspertizi\nYou are at:Home»Vesti»Najava: Međunarodna konferencija „Privredni razvoj i konkurentnost evropskih zemalja: dostignuća – izazovi – mogućnosti“\nBy Vesna Kovačević on\t 27/09/2018 Vesti\nStručnjaci iz zemalja Evrope i sveta 4. oktobra 2018. u Novom Sadu diskutuju o dostignućima, izazovima i mogućnostima u razvoju i konkurentnosti evropskih zemalja\n“Privredni razvoj i konkurentnost evropskih zemalja: dostignuća – izazovi – mogućnosti” naziv je međunarodne konferencije, koja će 4. oktobra 2018. godine okupiti veliki broj stručnjaka iz zemalja regiona, Evrope i sveta, kako bi diskutovali o nekim od najvažnijih i najaktuelnijih tema ključnih za politička, ekonomska i privredna pitanja Evrope i sveta u 21. veku. Svečano otvaranje ove naučno-stručne konferencije biće upriličeno u svečanoj sali Visoke poslovne škole u Novom Sadu, koja je i glavni organizator, sa početkom u 10h.\nOdnosi sa Evropskom unijom, inicijativa Kine “pojas i put”, ruralni turizam i razvoj, privredni rast i konkurentnost, ekonomska politika i finansije, obrazovanje i preduzetništvo, samo su neke od tema u vezi sa kojima će svoja naučno-istraživačka dostignuća u okviru predavanja i sesija prezentovati stručnjaci iz zemalja učesnica: Rusije, Bugarske, Švajcarske, Kine, Turske, Velike Britanije, Italije, Slovenije, Hrvatske, Crne Gore, Bosne i Hercegovine, Makedonije i Srbije.\n“Konferencija će okupiti predstavnike naučne i stručne javnosti evropskih zemalja kako bi prikazali svoja naučno-istraživačka dostignuća, upoznali se sa dostignućima drugih autora, te zajednički kreirali predloge mera i preporuka za unapređenje privrednog razvoja i konkurentnosti evropskih zemalja. Poseban naglasak daće se privrednom razvoju i konkurentnosti Republike Srbije u kontekstu razvoja odnosa sa Evropskom unijom i njenog položaja na Novom putu svile“, kazala je Jelena Damnjanović, direktorka Visoke poslovne škole u Novom Sadu.\nGlavni partner i suorganizator konferencije je Turistička organizacija Vojvodine, koja je ovu saradnju videla kao priliku za afirmaciju međuinstitucionalnog povezivanja.\n“Kroz našu saradnju sa Visokom poslovnom škole strukovnih studija u Novom Sadu ogleda se spoj struke i nauke. Osim toga, u okviru izuzetno značajnih tema ove konferencije biće govora i o ruralnom razvoju i turizmu, kao i IPARD fondovima koji nas izuzetno interesuju u smislu turističke delatnosti. Ovo je prilika da, zahvaljujući Visokoj školi, okupimo brojne istraživače i naučnike iz Evrope i sveta, kao i prilika da im prikažemo naše rezultate i projekte, kazala je Nataša Pavlović, direktorka Turističke organizacije Vojvodine.\nNa otvaranju konferencije govoriće: dr Zoran Milošević, – pokrajinski sekretar za visoko obrazovanje i naučno-istraživačku delatnost, dr Jelena Damnjanović, direktorka Visoke poslovne škole strukovnih studija u Novom Sadu, i dr Nataša Pavlović, direktorka Turističke organizacije Vojvodine. Podršku projektu pružiće i Pokrajinski sekretarijat za visoko obrazovanje i naučno istraživačku delatnost, Fond AP Vojvodine „Evropski poslovi“ i Institut za ekonomiku poljoprivrede iz Beograda.\nJelena Damnjanović Nataša Pavlović Privredni razvoj i konkurentnost evropskih zemalja: dostignuća – izazovi - mogućnosti Turističke organizacije Vojvodine Visoka poslovna škola u Novom Sadu


Dodik se sastao u Sankt Peterburgu sa gubernatorom Beglovom - 18.06.2022, Sputnik Srbija\nDodik se sastao u Sankt Peterburgu sa gubernatorom Beglovom\nSrpski član Predsednišva BiH Milorad Dodik sastao se danas u Sankt Peterburgu sa gubernatorom Aleksandrom Beglovom, kome je zahvalio na saradnji i na pomoći... 18.06.2022, Sputnik Srbija\nDogovorena je saradnja u obrazovanju i slanje najboljih maturanata iz Srpske u Sankt Peterburg. Takođe je dogovoreno da bude organizovan zajednički forum Srpske i Sankt Peterburga o nastavku saradnje, preneo je RTRS.Dodik je učestvovao na Međunarodnom ekonomskom forumu u Sankt Peterburgu, a juče se sastao sa predsednikom Rusije Vladimirom Putinom.Dodik je za RTRS rekao da je sastanak sa Putinom bio pun razumevanja i otvorenosti, da je razgovarano o više tema, pre svega političkih, poput uloge Rusije kao garanta Dejtonskog sporazuma.\nregion – politika, region, politika, rusija – politika, republika srpska (rs), milorad dodik\n© Sputnik / Pavel Bednяkov / Uđi u foto-galerijuMilorad Doik na forumu u Sankt Peterburgu\nSrpski član Predsednišva BiH Milorad Dodik sastao se danas u Sankt Peterburgu sa gubernatorom Aleksandrom Beglovom, kome je zahvalio na saradnji i na pomoći lekara iz Sankt Peterburga Univerzitetskom kliničkom centru Srpske.\nDogovorena je saradnja u obrazovanju i slanje najboljih maturanata iz Srpske u Sankt Peterburg. Takođe je dogovoreno da bude organizovan zajednički forum Srpske i Sankt Peterburga o nastavku saradnje, preneo je RTRS.\nDodik je učestvovao na Međunarodnom ekonomskom forumu u Sankt Peterburgu, a juče se sastao sa predsednikom Rusije Vladimirom Putinom.\nDodik je za RTRS rekao da je sastanak sa Putinom bio pun razumevanja i otvorenosti, da je razgovarano o više tema, pre svega političkih, poput uloge Rusije kao garanta Dejtonskog sporazuma.\nDodik posle sastanka s Milerom: Cena gasa za Srpsku ostaje ista /video/


Zagrebačka deklaracija: Neosporna podrška evropskoj perspektivi Zapadnog Balkana | Autonomija\nCelokupan tekst Deklaracije\nNakon samita Evropske unije i Zapadnog Balkana, koji je održan putem video veze, izdata je Zagrebačka deklaracija u kojoj je navedeno da „EU ponovo potvrđuje svoju nespornu podršku evropskoj perspektivi Zapadnog Balkana.“\nUz šefove država ili vlada 27 zemalja članica EU, na samitu su učestvovali i lideri šest partnera Unije sa Zapadnog Balkana – predsednici Srbije, Crne Gore i Kosova, Aleksandar Vučić, Milo Đukanović i Hašim Tači, premijeri Albanije i Severne Makedonije, Edi Rama i Oliver Spasovski, i predsedavajući Predsedništva BiH Šefik Džaferović.\nEU su predstavljali predsednici Evropskog saveta i Evropske komisije, Šarl Mišel i Ursula fon der Lajen, šef evropske diplomatije Žozep Borel i predsednik Evropskog parlamenta David Sasoli.\n„Partneri sa Zapadnog Balkana ponovo su istakli svoju posvećenost evropskoj perspektivi kao svom čvrstom strateškom izboru. Kredibilitet te posvećenosti zavisi i od jasne komunikacije s javnošću i provedbe potrebnih reformi“, navodi se u prvoj tački Zagrebačke deklaracije.\nOstale tačke Deklaracije prenosimo u celosti:\nZbog razmera krize izazvane korona virusom potrebni su jedinstvo i solidarnost. EU stoji uz svoje partnere sa Zapadnog Balkana te ostaje posvećena aktivnoj podršci naporima koje oni ulažu u borbu protiv izbijanja korona virusa i posledica koje će to imati na društva i ekonomije.\nEU i Zapadni Balkan zajedno se bore protiv korona virusa i njegovih učinaka. EU je veoma brzo mobilisala paket od više od 3,3 milijarde evra u korist Zapadnog Balkana, kako je navedeno u Kominikeu Komisije od 29. aprila o podršci Zapadnom Balkanu u borbi protiv bolesti kovid-19 i oporavku nakon pandemije. Paket uključuje neposrednu podršku za sektor zdravstva, posebno putem dostave osnovnih potrepština za spašavanje života, i značajnu podršku za potrebe socijalnog i ekonomskog oporavka naših partnera, kao i paket od 750 miliona evra makrofinansijske pomoći i paket pomoći od 1,7 milijardi evra od Evropske investicione banke.\nTrenutna pandemija je pokazatelj da EU i Zapadni Balkan izazove rešavaju zajedno. Ta saradnja uključuje zajedničku nabavku i neograničen trgovinski tok zaštitne lične opreme, osiguravanje brzog protoka osnovne robe putem zelenih koridora koje povezuju EU i Zapadni Balkan, snabdevanje od strane EU materijalom za kontrolu ispravnosti testova na koronavirus na Zapadnom Balkanu, kao i blisku saradnju s relevantnim zdravstvenim telima.\nČinjenica da ta podrška i saradnja nadilaze sve što je bilo koji drugi partner pružio regionu zaslužuje javno priznanje. EU prepoznaje i dragocenu podršku koju je za vreme pandemije Zapadni Balkan pružio neposrednom susedstvu i EU. U tome se odražavaju solidarnost i međusobna podrška na kojima se temelji EU. Ta saradnja i koordinacija trebale bi se nastaviti u budućnosti, između ostalog tokom faze izlaska i oporavka.\nMirna, snažna, stabilna i ujedinjena Evropa, koja se temelji na našim istorijskim, kulturnim i geografskim vezama te našim međusobnim političkim, bezbednosnim i ekonomskim interesima zajednički je cilj EU i partnera sa Zapadnog Balkana. EU je odlučna da dodatno pojača svoj angažman na svim nivoima da bi podržala političku, ekonomsku i društvenu transformaciju regiona te pozdravlja opredeljenje partnera sa Zapadnog Balkana da poštuju evropske vrednosti i načela te da na temeljit i odlučan način sprovode potrebne reforme. Povećanje pomoći EU ovisiće o konkretnom napretku u oblasti vladavine prava i socio-ekonomskim reformama, kao i o poštovanju vrednosti, pravila i standarda EU od strane partnera sa Zapadnog Balkana.\nEU pozdravlja snažnu posvećenost partnera sa Zapadnog Balkana davanju prvenstva demokratiji i vladavini prava, posebno borbi protiv korupcije i organizovanog kriminala, dobrom upravljanju, kao i poštovanju ljudskih prava, rodne ravnopravnosti i prava pripadnika manjina. Lideri Zapadnog Balkana trebali bi obezbediti da se strogo poštuju temeljne vrednosti, demokratska načela i vladavina prava, između ostalog i za vreme sprovođenja posebnih i vanrednih mera za suzbijanje pandemije koronavirusa. Društvena transformacija i efikasno sprovođenje reformi počivaju na tim temeljima. Civilno društvo, nezavisni i pluralistički mediji, kao i sloboda izražavanja i zaštita novinara, imaju ključnu ulogu u procesu demokratizacije.\nPojačaćemo saradnju u suzbijanju dezinformacija i drugih hibridnih aktivnosti, posebno aktivnosti od strane aktera iz trećih zemalja koji žele ugroziti evropsku perspektivu regiona. Bliža saradnja potrebna je za jačanje otpornosti i kibernetičku sigurnost. Strateška komunikacija je u tom smislu od suštinske važnosti.\nEU u potpunosti podržava opredeljenje partnera sa Zapadnog Balkana za inkluzivnu regionalnu saradnju i jačanje dobrosusedskih odnosa, između ostalog i s državama članicama EU. U tom smislu i dalje je važno sprovođenje bilateralnih sporazuma u dobroj veri i s konkretnim rezultatima, između ostalog Prespanskog sporazuma s Grčkom i Sporazuma o dobrosusedskim odnosima s Bugarskom. Dodatne i odlučne napore potrebno je uložiti i u pomirenje i regionalnu stabilnost, kao i u pronalaženje i primenjivanje konačnih, inkluzivnih i obavezujućih rešenja za bilateralne sporove partnera i pitanja ukorenjena u nasleđu iz prošlosti, u skladu s međunarodnim pravom i utvrđenim načelima, uključujući Ugovor o pitanjima sukcesije. Pozdravljamo nedavno imenovanje Posebnog predstavnika EU za dijalog Beograda i Prištine i druga regionalna pitanja Zapadnog Balkana.\nBliska saradnja Zapadnog Balkana u sklopu postojećih regionalnih struktura pokazala je svoju vrednost u suočavanju s krizom izazvanom bolešću kovid-19. EU će i dalje podržavati takvu inkluzivnu regionalnu saradnju i podstiče lidere Zapadnog Balkana da u potpunosti iskoriste potencijal regionalne saradnje kako bi se olakšao ekonomski oporavak nakon krize. Za to je potrebno da se celi region snažno posveti daljem produbljivanju regionalne ekonomske integracije na temelju pravila i standarda EU, čime se region i njegova preduzeća približavaju unutrašnjem tržištu EU. Razvojem te dimenzije, između ostalog putem regionalnog ekonomskog područja (REA), može se pomoći regionu da postane atraktivniji za investicije.\nNakon što prestanemo primenjivati hitne mere za suzbijanje pandemije bolesti kovid-19 uslediće nova faza bliske saradnje kako bi se prevladale značajne socio-ekonomske posledice krize. Evropska komisija se na temelju Kominikea od 29. aprila poziva da predstavi robustan ekonomski i investicijski plan za region s ciljem podsticanja ekonomija i unapređenja njihove konkurentnosti, kako bi se bolje povezale unutar regiona i s EU. Investicije su od izuzetne važnosti za podsticanje dugoročnog oporavka regiona i podupiranje reformi koje su potrebne za dalje napredovanje na evropskom putu i uklanjanje razlika kroz brže ostvarivanje koristi za region. Zapadni Balkan trebao bi se transformisati u funkcionalne tržišne ekonomije koje se u potpunosti mogu povezati s jedinstvenim tržištem EU, stvarati radna mesta i preduzetničke prilike, poboljšati poslovno i investicijsko okruženje te promovisati vladavinu prava. U tom poduhvatu važnu ulogu trebalo bi dati pridruživanju regiona ambicijama EU koje se odnose na klimu, u skladu s Pariskim sporazumom, promovisanju zelene agende za Zapadni Balkan, kao i unapređenju digitalne ekonomije i jačanju povezivosti u svim njenim dimenzijama: saobraćajnoj, energetskoj, digitalnoj i međuljudskoj, uključujući turizam i kulturu. Fokus bi trebalo staviti i na socijalni razvoj, a posebno na mere u oblastima zdravstva, obrazovanja, socijalne politike i stvaranja dodatnih prilika za mlade.\nEU i Zapadni Balkan dele određeni broj bezbednosnih izazova za koje je potrebno koordinirano pojedinačno i kolektivno delovanje. Slažemo se da na odlučniji i sistematičniji način unaprijedimo našu saradnju u pogledu temeljnih sigurnosnih pitanja, između ostalog i na operativnom nivou. Partneri se obavezuju da će te napore nadopuniti razvojem inkluzivnih instrumenata za saradnju unutar Zapadnog Balkana te će, prema potrebi, koristiti instrumente i okvire EU.\nSprečavanje i borba protiv terorizma i ekstremizma, uključujući finansiranje, radikalizaciju i povratak stranih terorističkih boraca, zahtevaju posebnu pažnju.\nPartneri sa Zapadnog Balkana prepoznaju da su rezultati u borbi protiv korupcije i organizovanog kriminala od suštinske važnosti za političku i socio-ekonomsku transformaciju regiona, kao i za regionalnu stabilnost i sigurnost, što je u najboljem interesu njihovih naroda. U tim su oblastima potrebni veći napori i konkretna postignuća, koja se nadovezuju na značajne rezultate postignute zahvaljujući aktivnostima finansiranim u okviru Instrumenta pretpristupne pomoći (IPA).\nPartneri sa Zapadnog Balkana, u saradnji s EU te u međusobnoj saradnji, i dalje će poduzimati odlučne mere protiv trgovine ljudima, uzgoja droge, pranja novca i krijumčarenja ljudi i droge. Borba protiv nezakonite trgovine oružjem odličan je primer kako možemo povećati našu sigurnost ako zajedno radimo na postizanju zajedničkog cilja.\nNaša saradnja u suočavanju s migracijskim izazovima, uključujući suzbijanje krijumčarenja migranata, pokazala se efikasnom te će se dodatno razvijati i profitirati od novih instrumenata kao što je saradnja s Frontexom, Evropskim potpornim uredom za azil i Europolom. Preostale sporazume o statusu s Frontexom trebalo bi zaključiti bez odlaganja. EU će i dalje pružati podršku za poboljšanje kapaciteta za prihvat na Zapadnom Balkanu.\nPrioritet bi trebalo dati energetskoj bezbednosti, uključujući diversifikaciju izvora i pravaca.\nEU pozdravlja doprinos partnera sa Zapadnog Balkana misijama i operacijama EU. EU očekuje dodatno produbljivanje saradnje u oblasti zajedničke spoljne i bezbednosne politike (ZVSP) i ponovo poziva sve partnere da ostvare napredak u smeru potpunog usklađivanja sa stajalištima spoljne politike EU, posebno u vezi s pitanjima u kojima se radi o važnim zajedničkim interesima, te da deluju u skladu s time.\nKako bi se i dalje promovisali naši zajednički interesi, lideri EU izražavaju spremnost da oživljavaju politički dijalog između EU i Zapadnog Balkana, između ostalog redovno i na visokom nivou.\nPozdravljamo to što su naši partneri sa Zapadnog Balkana saglasni s navedenim tačkama.


Mihajlović osudila pretnje, Vulin optužio opoziciju i zatražio hapšenja - Infobrif\nMihajlović osudila pretnje, Vulin optužio opoziciju i zatražio hapšenja\nObjavljeno 3.02.2019. u 15:30\nMinistarka građevinarstva, saobraćaja i infrastrukture Zorana Mihajlović i ministar odbrane Srbije Aleksandar Vulin osudili su danas pretnje sinu predsednika Srbije Danilu Vučiću i za to optužili opoziciju.\nMediji su ranije danas objavili da je Vučićevom sinu Danilu S. M. na fejsbuku prećeno vešanjem na banderi, a Mihajlović je pozvala nadležne institucije da reaguju i privedu nasilnike koji prete porodici predsednika Srbije Aleksandra Vučić.\n„U Srbiji mora da prestanje stvaranje klime u kojoj je postalo sasvim uobičajeno pretiti nekome smrću samo zato što se ne slažeš sa njegovom politikom. Politika nije arena za nasilnike, već mesto za borbu ideja i programa“, ocenila je ona u pisanoj izjavi.\nVulin je kazao da je vreme da država bude odlučna i uhapsi one koji vređaju i prete Vučiću i njegovoj porodici.\nAleksandar VulinDanilo VučićPretnjeZorana Mihajlović\nSrpska lista: Odluka Skupštine o Trepči mrtvo slovo na papiru


Austrija: Srbija na stabilnom kursu u pravcu članstva u EU - European Western Balkans\nBEČ – Srbija je poslednjih godina na stabilnom kursu u pravcu članstva u EU, istakalo je Ministarstvo spoljnih poslova Austrije\n“Međutim, nalazi se na početku dugog puta na kojem moraju biti preduzeti još pojedini teški reformski procesi i sprovedene potrebne promene. EU će u nastavku i dalje insistirati na puno pridržavanje Kopenhaških kriterijuma. Instrument pristupnih pregovora pruža, prema našem mišljenju, najbolji okvir za traženje potrebnih reformi i promene u društvu. S naše strane ćemo to tematizovati i u dalje u razgovorima sa predstavnicima srpske države”, naglašava Ministarstvo.\nU odgovor na otvoreno pismo, koje su 29. aprila učesnici bečkog skupa podrške protestima koji su bili održavani u Srbiji uputili šefu austrijske diplomatije, kaže se da Austrija podržava evropsku perspektivu Srbije, kao i drugih zemalja na zapadnom Balkanu, i mišljenja je da je Srbija na tom putu ostvarila ohrabrujući napredak, ali istovremeno postoji razvoj koji nije kompatibilan sa članstvom.\n“EU se u više navrata izjašnjavala o tome, poslednji put na Savetu u decembru. Tada je, u zaključcima, jasno stavljeno do znanja da je u oblasti vladavine prava, borbu protiv organizovanog kriminala i korupcije, slobode medija i slobode izražavanja, kao i poštovanju osnovnih prava neophodan dalji napredak”, navodi se u pismu Ministarstva spoljnih poslova.\nOsvrnuvši se na proteste koji su održavani u Srbiji, austrijsko ministarstvo ističe da je to važan iskaz demokratije i da je važno da ostanu mirne.\nIsto tako je vazno, kako se podvlači, da se civilno društvo jasno izjasni o razvoju i traži dijalog sa politikom kako bi se podstakle potrebne promene u zemlji.\nZbog toga se Austrija, podseća Ministarstvo, povodom Samita u okviru Berlinskog procesa 2015. u Beču, založilo za uključivanje civilnog društva u taj proces, a takav forum je potom održan u Parizu, i biće održan i u Trstu u julu.\n“Ako sve strane društveno-političkog života nađu put ka dijalogu o izazovima zemlje, to će dugoročno pomoći Srbiji pravcu EU i jačanju stailne i otvorene demokratije. Austrija je, u svakom slučaju, spremna da takav civilno-društveni pokret podrži i Srbiji će na tom putu pomagati i ubuduće”, poručuje Ministarstvo.\nBerlinski procesMinistarstvo spoljnih poslova AustrijeSamit u Trstu


Posao u pograničnim područjima: Tako blizu, a tako daleko - Biznis i Finansije\nHome\tTekstoviB&F Plus\tPosao u pograničnim područjima: Tako blizu, a tako daleko\nPosao u pograničnim područjima: Tako blizu, a tako daleko\nMala i srednja preduzeća koja posluju u pograničnim područjima uglavnom bi radije tu lokaciju zamenila nekom industrijskom zonom u blizini velikog grada. Malo privrednika zna da koristi prednosti prekogranične saradnje i blizine inostranog tržišta, a neki nemaju ni te pogodnosti jer posluju u nepristupačnim i nerazvijenim krajevima iz kojih bi svi radno sposobni da što pre odu.\nProcene su da svaki četvrti stanovnik Srbije živi u nekoj pograničnoj opštini kojih ima više od 50, ali se tamošnji žitelji teško odlučuju da započnu samostalni posao u blizini granice. Oni koji ne pakuju kofere u potrazi za poslom u nekoj razvijenijoj zemlji, najčešće biraju sigurnost zaposlenja u većim domaćim kompanijama, koje se lakše izbore sa bilo kojom krizom.\n„Najvažnija prednost rada u pograničnoj zoni je ako se time skraćuje prevoz sirovina i repromaterijala, ali i gotovih proizvoda iz matične fabrike u ćerku-fabriku u susednoj zemlji. Mala i srednja preduzeća, a posebno velike kompanije izbegavaju rad u manjim sredinama i uglavnom gledaju da budu locirani kraj većih gradova, koji su i veća tržišta za plasman roba i usluga. To je razlog zašto firme uglavnom ne biraju pogranična područja za centar svog poslovanja. Drugi razlog je što je u tim, manjim pograničnim sredinama jako teško pronaći adekvatnu i motivisanu radnu snagu, od čega zavisi poslovanje i dalji razvoj firme“, kaže za „Biznis i finansije“ konsultant Mreže za poslovnu podršku Dragoljub Rajić.\nPo pravilu se u pograničnim područjima najčešće osnivaju manje trgovačke firme, koje obavljaju neki vid trgovačkog prometa sa firmama iz susedne zemlje. Naravno, kako navodi Rajić, ima tu i malih ugostiteljskih firmi i motela i pansiona koji nude ishranu i prenoćište putnicima koji prelaze granicu, a ponekad i firmi koje drže magacine ili obavljaju utovar i istovar robe.\nGeografske i društvene prepreke\nNemaju svi privrednici u graničnim zonama sreću da su locirani pored frekventnih graničnih prelaza ili su na trasi saobraćajnih koridora. Nekima je priroda napravila najveće „necarinske“ barijere, pa im je i pored njihove dobre volje otežana saradnja sa najbližim susedima iz druge države.\nVladan Jeremić, direktor Regionalne agencije za razvoj istočne Srbije (RARIS), kaže za „Biznis i finansije“ da taj region ima granicu od 330 kilometara prema Rumuniji i Bugarskoj, ali na njoj su i moćni Dunav i visoka Stara planina. Pored tih geografskih prepreka, kako ističe, prekograničnu saradnju određuje i istorijski trenutak.\n„Nemamo bogatu istoriju saradnje sa susednim zemljama jer su ranije bile deo Istočnog bloka, sa kojim je bila prekinuta saradnja, a sada su članice EU. Firme iz istočne Srbije više su okrenute poslovanju sa partnerima iz bivših jugoslovenskih republika, bez obzira što su mnogo udaljeniji“, kaže Jeremić. On navodi i nerazvijenu infrastrukturu kao jedan od razloga što je malo „malog biznisa“ u tom delu Srbije, koji je između saobraćajnih koridora 10 i 4.\nDodaje da iz tog kraja, kao i iz većine drugih mesta u Srbiji, odlaze mladi, pogotovo školovani ljudi koji bi mogli da započnu neki posao. Stoga RARIS nastoji da zainteresuje ljude iz dijaspore da se vrate i nudi im informacije, savete i pomoć ako bi se odlučili da osnuju firmu, pogotovo u oblastima koje imaju veliki potencijal u ovom kraju, kao što su uzgoj i prerada voća i povrća i turizam.\nU graničnom delu istočne Srbije, u Knjaževcu, posluje firma MDS koja proizvodi konfekciju, a čiji vlasnik Dejan Miljković tvrdi da nema nikakve koristi od blizne granice.\n„Ne nabavljamo sirovine iz Rumunije i Bugarske, niti tamo prodajemo naše proizvode jer imaju veliki broj svojih firmi u industriji konfekcije. Okrenuti smo italijanskom, francuskom i nemačkom tržištu“, kaže Miljković koji zapošljava 40 radnika, ali među njima nikoga iz susednih zemalja.\nBlizina granice sa Crnom Gorom nije neka prednost ni za trgovinsku firmu Semira Softića iz Tutina.\n„Prodajemo hranu, gvožđe i sitni građevinski materijal, ali samo u Tutinu. Istina, kupci dolaze iz Crne Gore, ali to ne čini značajniju stavku u našim prihodima. Ne zapošljavamo radnike iz Crne Gore jer imamo i ovde nezaposlenih koji mogu da rade u trgovini“, objašnjava Softić.\nFirma „Softić“ bi, verovatno, kao i druge rado koristila državne podsticaje za nerazvijena i pogranična područja, kako bi širila poslovanje i zapošljavala ljude da ne bi odlazili iz zemlje u potrazi za poslom. Međutim, za sada je malo olakšica koje nudi vlast, posebno uoči izbora zakazanih za proleće.\nSvaki politički potres poremeti poslovne knjige\nZa poslovanje preko granice su svakako važni međudržavni odnosi, posebno za privrednike kojima je inostrano tržište doslovno na korak od radnog mesta. U njihovim poslovnim knjigama se odmah oseti svaka politička trzavica, a još više kada narušeni politički odnosi prouzrokuju uvođenje trgovinskih taksi ili zabranu uvoza.\nNeretko se tada traži pomoć „treće“ strane da bi se ukinule nametnute barijere, za šta je najbolji primer kad je Hrvatska u vreme migrantske krize uvela zabranu prometa robe na granici sa Srbijom, pa je tadašnja nemačka kancelarka Angela Merkel morala da rešava spor dve države.\nI trgovinske barijere koje kosovska vlast često uvodi Srbiji, sa obrazloženjem da time štiti svoju proizvodnju, nanose veliku štetu privrednicima obe strane. Štetu od kosovskih ekonomskih rampi osetio je i proizvođač stočne hrane i hrane za pse i mačke „Gebi“ iz Bajmoka, koji je godišnje na to tržište isporučivao 7.000 tona stočne hrane i ostvarivao prihod od 2,3 miliona evra.\nProizvodi fabrike „Gebi“ mogu se naći ne samo u Bajmoku, blizu granice sa Mađarskom, već i u radnjama na svim ostalim granicama Srbije. Stoga finansijski direktor u toj fabrici Deneš Kemiveš dobro poznaje šta se dešava u pograničnim zonama i ističe da su često suočeni sa netržišnim uslovima poslovanja.\n„Za posao nije svaka granica ista. Negde su uslovi bolji, negde lošiji, ali treba koristiti prednosti i boriti se sa manama. Naši proizvodi nisu jednako traženi u svim područjima blizu državnih granica iz razloga koji ne zavise od nas i mi se tome prilagođavamo i tražimo najbolja rešenja“, kaže Kemiveš za „Biznis i finansije“.\nNešto dobiješ, nešto izgubiš\nKako objašnjava, iz Mađarske i u Bajmok stiže švercovana roba iz asortimana koji ima i „Gebi“. Naravno, zbog niže cene kupci ne pitaju za njen kvalitet. Po nižoj ceni se prodaje i stočna hrana koja stiže iz BiH, jer je napravljena od genetski modifikovane (GMO) soje.\n„Najbolje se videlo koliko nam siva ekonomija nanosi štetu kad je u vreme pandemije bio otežan međunarodni saobraćaj. Tad nije bilo prodaje švercovane robe i imali smo bolju zaradu“, ističe Kemiveš.\nBlizina Mađarske je povoljna za njegovo preduzeće zbog toga što u toj zemlji nabavljaju deo sirovina, pa su troškovi transporta manji, a ostatak nabavke je uglavnom iz Češke i Slovačke. Prednost je i što ni Rumunija nije daleko, pa ljudi iz te zemlje često dolaze da kupuju njihove proizvode, jer su jeftiniji zbog nižeg PDV-a.\n„Susedstvo sa članicama Evropske unije može se nazvati manom kad je u pitanju radna snaga“, ističe Kemiveš, čija firma zapošljava 463 radnika, i dodaje da je retko ko spreman da radi u srpskoj fabrici kad može lako da dobije posao u Nemačkoj ili Holandiji. Stanovnici Bajmoka neretko rade i u Segedinu, zbog veće zarade, i nije im teško da svaki dan putuju na posao.\nNjujork Tajms kupio popularnu igricu Vordl


Zvanična poseta predsednika Češke Republike | Predsednik Republike Srbije\nZvanična poseta predsednika Češke Republike\nPredsednik Češke Republike Miloš Zeman doputovao je u dvodnevnu posetu Beogradu, a na aerodromu "Nikola Tesla" dočekao ga je njegov domaćin, predsednik Republike Srbije Aleksandar Vučić.\nPredsednici Vučić i Zeman potom su položili vence na Spomenik braniocima Beograda 1914-1918 na Novom groblju.\nPredsednik Aleksandar Vučić izjavio je, posle sastanka sa predsednikom Češke Milošem Zemanom, da su odnosi između Srbije i Češke danas na najvišem nivou, da su dve zemlje utrostručile spoljnotrgovinsku razmenu i da će ona ove godine izositi 1,15 milijardi evra, te istakao da ta saradnja može da bude još mnogo bolja.\n„Imao sam čast da razgovaram sa iskrenim prijateljem srpskog naroda, predsednikom Češke Republike Milošem Zemanom. Razgovori su bili sveobuhvatni, bilo je reči o bilateralnim odnosima, govorili smo o konkretnim problemima koje možemo da rešimo na brz i efikasan način. Zahvalan sam Češkoj Republici što je postala jedan od najvećih investitora u našu zemlju, ukupno četvrti investitor u Srbiji”, rekao je predsednik Vučić.\nKada je reč o ekonomskoj saradnji, predsednik Vučić je rekao da je 2008. godine razmena dve zemlje iznosila 340 miliona evra, prošle godine 1,04 milijarde evra, kao i da se očekuje da ove godine bude 1,15 milijardi evra.\nPredsednik Vučić istakao je da sa Češkom Republikom radimo na brojnim saobraćajnim projektima i da veruje da ćemo ih u budućnosti imati još više.\n“Naša saradnja može da donese još mnogo toga i mi mnogo od Češke možemo da naučimo. Češka je zemlja, u EU, sa najmanjom stopom nezaposlenosti. Za nas je posebno značajna saradnja u oblasti nauke, veštačke inteligencije i robotike. Verujem da ćemo i u odbrambenoj industriji, sa Zbrojevkom i Tatrom, naći zajednički interes za saradnju. Mnogo toga je otvoreno za nas”, istakao je predsednik Vučić i podsetio da će danas biti organizovan i biznis forum srpskih i čeških kompanija.\nPredsednik Vučić je preneo i da mu je predsednik Zeman sugerisao da Srbija mora da primeni politiku "svih Azimuta", kao što je nekada govorio Šarl de Gol - da gleda na različite strane, da ima svoju evropsku agendu, da bude deo EU, a da se ne stidi dobrih odnosa sa Kinom i Rusijom.\n"Rekao mi je da se time ponosimo, da imamo bolju saradnju i da na taj način kao zemlja na raskrsnici puteva pod brojnim pritiscima uspevamo da obezbedimo sebi napredak i napredak u životu građana", preneo je predsednik Vučić.\nPredsednik Vučić rekao je i da je sa češkim kolegom razgovarao o evropskom putu Srbije i situaciji na Kosovu i Metohiji.\n“Verujem da ćemo uspeti da sačuvamo nacionalne i državne interese Srbije, uprkos brojnim teškoćama, a da ćemo ujedno obezbeđivati bolji život za naše građane. Predsednik Zeman ne krije da iskreno voli srpski narod i našu zemlju i veoma sam mu zahvalan na tome, retki su takvi. Hvala vam na poseti i želim da se u Srbiji osećate kao kod svoje kuće”, zaključio je predsednik Srbije.\n"Pedeset vrhunskih privrednika doputovalo je iz Češke i sa još 180 srpskih privrednika biće prisutno na biznis forumu", rekao je on i dodao da je češka delegacija informisala predsednika Srbije o svim pitanjima koja su vezana za međusobnu saradnju.\n"I ja sam lično iznenađen koliko je duboka ta saradnja", rekao je predsednik Zeman.\nUpitan da li Srbija može očekivati da neka država EU u narednom periodu ipak razmisli i revidira svoj stav o nezavisnosti Kosova, predsednik Zeman je rekao da on nije diktator i ne može da nametne svoj stav, ali da je ono što može da uradi to da za mesec dana na savetovanju vlasti postavi pitanje da li je moguće povući priznanje.\n„Drago mi je da je ministar odbrane Lubomir Metnar izjavio da je bila greška priznanje Kosova. On će verovatno biti na mojoj strani, ko će biti na drugoj videćemo“, kazao je predsednik Zeman.\nPredsednik Vučić je istakao da je Srbija zahvalna predsedniku Zemanu na njegovim stavovima o KiM i preneo da ga je upoznao sa problemima sa kojima se suočavamo.\nPredsednik Vučić je dodao da se glas predsednika Zemana daleko čuje, i da će njegove reči sve više dopirati do ušiju u Evropi, jer ljudi razumeju da stvari nisu crno-bele, kako su prikazivane.\nUkazao je da ga je predsednik Zeman pozvao na sastanak Višegradske grupe, 3. oktobra u Prag, gde će biti jedini predsednik iz regiona, što pokazuje koliko poštovanje predsednik Zeman ima prema našoj zemlji.\nPredsednik Vučić je prethodno priredio svečani doček u Palati Srbija za predsednika Češke Republike, zatim je usledio tet-a-tet sastanak dvojice predsednika, a onda i plenarni sastanak sa članovima dve delegacije.\nMinistri Srbije i Češke su, u okviru posete delegacije te zemlje, potpisali dva sporazuma o saradnji, u prisustvu predsednika, Aleksandra Vučića i Miloša Zemana.\nMemorandum o razumevanju između Kabineta ministra zaduženog za inovacije i tehnološki razvoj u Vladi Srbije i Ministarstva industrije i trgovine Češke o saradnji u oblasti inovacija, veštačke inteligencije i robotike potpisali su ministri Nenad Popović i Karel Havliček.


NARODNA SKUPŠTINA RS: 9. OKTOBRA 2015. GODINE ODRżANE SEDNICE ODBORA ZA PROSTORNO PLANIRANJE, SAOBRAćAJ, INFRASTRUKTURU I TELEKOMUNIKACIJE, ODBORA ZA EVROPSKE INTEGRACIJE, ODBORA ZA PRAVA DETETA, ODBORA ZA PRAVOSUđE, DRżAVNU UPRAVU I LOKALNU SAMOUPRAVU, ODBORA ZA ZDRAVLJE I PORODICU, ODBORA ZA LJUDSKA I MANJINSKA PRAVA I RAVNOPRAVNOST POLOVA, ODBORA ZA SPOLJNE POSLOVE - RAZMOTRENO I PRIHVAćENO VIšE PREDLOGA ZAKONA\n7. sednica Odbora za prava deteta\nNa sednici održanoj 9. oktobra 2015. godine, članovi Odbora razmatrali su Predlog zakona o potvrđivanju Konvencije o nadležnosti, merodavnom pravu, priznanju i izvršenju odluka i saradnji u materiji roditeljske odgovornosti i mera za zaštitu dece.\nNa sednici Odbora za zdravlje i porodicu, održanoj 9. oktobra 2015. godine, članovi Odbora razmatrali su Predlog zakona o potvrđivanju Konvencije o nadležnosti, merodavnom pravu, priznanju i izvršenju odluka i saradnji u materiji roditeljske odgovornosti i mera za zaštitu dece.\nPredlog zakona, u ime Ministarstva za rad, zapošljavanje, boračka i socijalna pitanja, obrazlagao je Dragan Vulević. Tom prilikom, Vulević je istakao da Konvencija, između ostalog, uređuje pitanje roditeljske odgovornosti koja podrazumeva prava i dužnosti roditelja, kao i starateljstvo, hraniteljstvo i zastupanje deteta u prekograničnim situacijama.\nTakođe, na sednici je rečeno da Konvencija uređuje materiju roditeljske odgovornosti i drugih mera za zaštitu dece, kombinujući metod unifikacije i metod saradnje, a neke od njenih ideja su sprovođenje principa jednakog tretmana dece koja žive u istoj državi, određivanje nadležnog organa koji može adekvatno da proceni najbolji interes detata i organizacija saradnje kao pomoći metodu unifikacije i zaštiti deteta.\nU nastavku sednice, članovi Odbora su odučili da predlože Narodnoj skupštini da prihvati Predlog zakona o potvrđivanju Konvencije o nadležnosti, merodavnom pravu, priznanju i izvršenju odluka i saradnji u materiji roditeljske odgovornosti i mera za zaštitu dece.\nNa 35. sednici Odbora za ljudska i manjinska prava i ravnopravnost polova, održanoj 9. oktobra 2015. godine, usvojena je odluka o javnom slušanju na temu "Starenje - godine života: od privilegije do diskriminacijeˮ.\nJavno slušanje na temu "Starenje - godine života: od privilegije do diskriminacijeˮ, održaće se 26. oktobra 2015. godine, u maloj sali, sa početkom u 11 časova, u dogovoru sa novoizabranom poverenicom za zaštitu ravnopravnosti, Brankicom Janković.\nNa sednici je bilo reči i o održavanju sednice van sedišta, u Zrenjaninu, na temu "Nasilje u porodici" koju je predložila Elvira Kovač.\nNa sednici održanoj 9. oktobra 2015. godine, Odbor za spoljne poslove usvojio je više inicijativa za posete u narednom periodu.\nDnevni red sednice proširen je sa dve inicijative za posete koje su članovi Odbora prihvatili većinom glasova.\nU nastavku sednice, članovi Odbora konstatovali su redovne aktivnosti stalnih delegacija Narodne skupštine i usvojili izveštaje o realizovanim posetama i kontaktima u prethodnom periodu.\nNa sednici Odbora za prostorno planiranje, saobraćaj, infrastrukturu i telekomunikacije, održanoj 9. oktobra 2015. godine, razmotreni su i prihvaćeni u načelu Predlog zakona o izmenama i dopunama Zakona o železnici i Predlog zakona o izmenama i dopunama Zakona o bezbednosti i interoperabilnosti železnice.\nČlanovi Odbora razmotrili su i prihvatili i Predlog zakona o potvrđivanju Sporazuma o međunarodnom kombinovanom transportu između Vlade Republike Srbije i Vlade Slovačke Republike, Predlog zakona o potvrđivanju Sporazuma između Vlade Republike Srbije i Vlade Mađarske o drumskom prevozu putnika i stvari, kao i Predlog zakona o potvrđivanju Sporazuma između Vlade Republike Srbije i Vlade Republike Tunis o drumskom prevozu putnika i stvari.\nPredlog zakona o izmenama i dopunama Zakona o železnici i Predlog zakona o izmenama i dopunama Zakona o bezbednosti i interoperabilnosti železnice, u ime Ministarstva, obrazlagala je Mirjana Trifunović. Trifunović je navela da je jedan od najvažnijih razloga za donošenje Predloga zakona o izmenama i dopunama Zakona o železnici zasnovan na neophodnosti usklađivanja propisa u oblasti železničkog saobraćaja sa relevantnim propisima Evropske unije, istakavši da su u toku perioda u kome se primenjuje Zakon o železnici ("Sl. glasnik RS", br. 45/2013)uočeni nedostaci tog Zakona, koji su zahtevali usklađivanje sa novim "paketima" direktiva Evropske unije, kao i proširenje delokruga Direkcije za železnice.\nKada je reč o Predlogu zakona o izmenama i dopunama Zakona o bezbednosti i interoperabilnosti železnice, pomoćnik ministra istakla je da je osnovni razlog za donošenje tog Zakona obezbeđivanje razvoja i unapređivanje bezbednosti na železnicama, kao i poboljšavanje pristupa tržištu železničkih transportnih usluga. Takođe, Trifunović je istakla da se, u cilju smanjenja broja krađa na železnici, javila potreba za pooštravanjem kaznenih odredaba koje se odnose na fizička lica koja krađama ugrožavaju bezbednost na železnici.\nIspred Ministarstva građevinarstva, saobraćaja i infrastrukture sednici je, sa saradnicima, prisustvovao Saša Stojanović, pomoćnik ministra.\n43. sednica Odbora za evropske intergracije\nNa 43. sednici Odbora za evropske integracije, održanoj 9. oktobra 2015. godine, razmotreni su i prihvaćeni Predlog zakona o izmenama i dopunama Zakona o železnici, Predlog zakona o izmenama i dopunama Zakona o bezbednosti i interoperabilnosti železnice, Predlog zakona o izmenama i dopunama Zakona o bezbednosti i zdravlju na radu, koje je podnela Vlada, u načelu.\nSednica se završila određivanjem predstavnika Odbora za učešće na seminaru "Uloga Ombudsmana u savremenoj parlamentarnoj demokratiji: regionalna perspektiva", koji će biti održan u Briselu, a predstavnici će biti članovi Odbora Aleksandar Senić i Vesna Marković.\nO predlogu zakona o izmenama i dopunama Zakona o železnici i predlogu zakona o izmenama i dopunama Zakona o bezbednosti i interoperabilnosti železnice, govorila je predstavnica Ministarstva građevinarstva, saobraćaja i infrastrukture, Nina Božović, dok je o Predlogu zakona o izmenama i dopunama Zakona o bezbednosti i zdravlju na radu govorila direktorka Uprave za bezbednost i zdravlje na radu, Vera Božić Trefalt.\nNa sednici Odbora za pravosuđe, državnu upravu i lokalnu samoupravu, održanoj 9. oktobra 2015. godine, razmotren je i prihvaćen Predlog za donošenje odluke o prestanku funkcije predsednika Privrednog suda u Čačku, koji je podneo Visoki savet sudstva.\nTakođe, razmotren je i prihvaćen Predlog odluke o izboru sudija koji se prvi put biraju na sudijsku funkciju, koju je podneo Visoki savet sudstva (od 11. septembra 2015. godine).\nČlanovi Obora dali su saglasnost na Pravilnik o unutrašnjem uređenju i sistematizaciji radnih mesta u stručnoj službi Agencije za borbu protiv korupcije.\nU nastavku rada Odbor je odredio četvoročlanu delegaciju koju čine članovi Odbora za pravosuđe, državnu upravu i lokalnu samoupravu, Odbora za ljudska i manjinska prava i ravnopravnost polova i Odbora za evropske integracije, koja će uzeti učešće na seminaru "Uloga ombudsmana u savremenoj parlamentarnoj demokratiji i regionalna perspektiva", koja se u organizaciji Evropskog parlamenta održava u Briselu.


HP 304 N9K06EA Black ketridž cena, cene Srbija, prodaja Beograd Novi Sad Niš\nHP 304 N9K06EA Black ketridž cene\nTrenutno nemamo slike za HP 304 N9K06EA Black\nEPonuda nije internet prodavnica već Vam omogućava da brzo i lako nađete HP 304 N9K06EA Black ketridž po najjeftinijoj ceni. Naš cilj je da kupci budu što bolje informisani o ponudi HP ketridž 304 N9K06EA Black na tržištu Srbije. Vrlo lako nalazite željeni proizvod za kategoriju Ketridži cene, ne morate da lutate od sajta do sajta za HP Ketridži, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za HP 304 N9K06EA Black ketridž sa PRODAVCEM. EPonuda ne može da garantuje potpunu tačnost specifikacije i slika za HP 304 N9K06EA Black ketridž. Pre kupovine, podatke za HP ketridž 304 N9K06EA Black proverite na sajtu PROIZVOĐAČA.


Nekad su BiH predstavljali u Evropi: Jedinstvo deset godina bez Premijer lige | Krajina.BA\nTada su neki domaći timovi svoje igrače “posudili” Jedinstvu, kako bi Krajišnici bili što konkurentniji u evropskom takmičenju kojeg više nema. Ipak, nakon što su u prvom kolu elimisali ekipu Gi Gota sa Farskih ostvra, u narednom su krugu ispali od rumunskog Ceahlaula.\nStadion Pod Borićima dugo vremena je bio bastion na kojem su gosti teško dolazili do bodova, no vremena su se promijenila pa je pitanje kakva sudbina Bišćane očekuje u narednoj sezoni Prve lige FBiH. O klubu je, makar putem interneta teško je saznati bilo kakvu novu vijest ili informaciju jer klupske internet stranica, koja je nekad postojala i bila veoma dobro ažurirana, danas više ne postoji. – piše faktor.ba\nPrethodni članakSalih Ljubijankić iz Cazina ukupni pobjednik Brdske autotrke Vlasenica 2017.\nNaredni članakBihać: Od 10. augusta 2017.godine kreće akcija „Dani borbe protiv ambrozije“


Poniženi i prezreni poručuju: samo sopstvenom borbom i žrtvom do bolje budućnosti\nPokret na Vidovdan\nViše puta su ratni veterani opominjali javnost (sa ovih stranica posebno) da je glavna Vučićeva osobina strah, o čemu svedoče i njegovi "psihološki portreti" koje su strane obaveštajne službe radile, kako bi igranjem na tu njegovu manu ostvarili vlastite interese. Iskustvo i praćenje aktivnost "našeg" predsednika došli smo do zaključka da on ima i dominantniju manu, a to je patološka potreba da svakodnevno laže, i to u tolikoj meri, da bi naš narod rekao: "na boga ne misli". Poslednju laž koju je izrekao, a tiče se ratnih veterana čula se na njegovom poslednjem sastanku sa predstavnicima Udruženja teških ratnih vojnih invalida svih ratova. Predsednik Pokreta veterana Srbije Željko Vasiljević, u svom autorskom tekstu, između ostalog poziva sve ratne veterane u Srbiji da ustanu na Vidovdan, 28. juna 2018. godine i pokažu šta misle i o lažnom Vođi i njegovim lažnim obećanjima.\nNa prijemu koji je Vučić organizovao i u pomoć pozvao pet ministara i zamenika gradonačelnika, sve same "ljudske gromade" i "moralne veličine", obećao je da će ispraviti sve propuste izvršne vlasti u vezi nerešenih pitanja ratnih veterana, invalida rata i njihovih porodica. Mada nema ustavna ovlaštenja za to, obećanje je dato, ali, u ovom slučaju, biće opet "ludom radovanje".\nŠta je, ustvari, Vučić obećao? Da će u roku od 15 dana biti ukinuta odluka o suspendovanju člana 28. Zakona o pravima boraca, RVI i članova porodica palih boraca, koju je ministar Zoran Đorđević doneo i u crno zavio oko 30.000 korisnika prava iz oblasti boračko invalidske zaštite. Ti si nas lagao predsedniče a da li je tebe slagao tvoj ministar nećemo presuđivati ali da si nas sve slagao je činjenica jer je već u tom trenutku u skupštinsku proceduru Vlada Republike Srbije uputila tri Zakona o izmenama i dopunama zakona iz oblasti boračko-invalidske zaštite kojima se legalizuje novonastala situacija! Ovi zakoni su u skupštinskoj proceduri bez znanja bilo kog iz naše oblasti, bez javne rasprave i dogovora sa predstavnicima relevantnih udruženja a to se dešava samo u društvima u kojima caruje diktatura i javašluk. Na žalost u Srbiji su i jedno i drugo osnovne karakteristike vlasti.\nŽao mi je ljudi poput Nađa i Popića koji su iskreno želeli dogovor i rešavanje naših problema ali je njihovo prisustvo na tom sastanku iskorišćeno za zamajavanje cele populacije i pokazuje jasno smišljen plan da se iz razgovora isključe predstavnici najbrojnijih, najstarijih i najuticajnijih udruženja koja su još 17.05.2018. godine tražili razgovor sa Vučićem i Brnabićkom. Odmah posle razgovora koji su obavljeni u kabinetu predsednika znali smo da je sve bio scenario, predstava za javnost i pokušaj da se Vučić predstavi pred narodom kako on vodi računa o srpskim herojima a u stvari njega niko ne zanima a ponajmanje mi koji smo se žrtvovali za ovu zemlju i ovaj narod. Još jedan dokaz da se predsedniku Vučiću ne može verovati nikad, a ponajmanje kada obećava neki napredak i bolji život jer za šest godina vladavine njega i njegovih podanika ovaj narod iz dana u dan dublje tone u provaliju beznađa a mogućnost spasenja iščezava.\nSada kada su ovi zakoni stigli u Skupštinu Srbije jasno je da Zoran Đorđević nije imao toliko slobode, hrabrosti a još manje političkog kredibiliteta da samostalno predloži i donese odluke kojima se ruši zakonski sistem, državno uređenje i zakonska sigurnost građana. Ipak, izgleda da iza ovog haosa stoji neko mnogo moćniji od jade kakav je ministar Zoran Đorđević a to su premijerka Ana Brnabić, što čisto sumnjamo, jer i ona se ništa ne pita. Gotovo smo sigurni da su to braća Vučić (Aleksandar, a najverovatnije Andrej) jer se pod njegovom kapom i patronatom događaju sve gadosti koje sadašnja vlast čini prema svojim građanima. Prema svedočenju nekih funkcionera ministarstva jednu od odlučujućih uloga u procesu donošenja odluka i sprovođenja ima neartikulisana i nestatusna osoba po imenu Miša Vacić. Samo nebo zna po kom osnovu i ovlašćenju.\nJasno je kuda plovi ovaj brod kada su mu takvi kapetan, oficiri i mornari. Havarija i nasukavanje su neizbežni samo se postavlja pitanje koliko će žrtava biti i da li će one biti samo među posadom, koja se ponaša kao totalno pijana ili će među žrtvama biti i putnika koji nizašta nisu krivi, osim možda za to što nisu pijanu posadu pobacali u more dok je još bilo spasa.\nKada sagledate imena i biografije najznačajnijih funkcionera u Ministarstvu za rad, boračka i socijalna pitanja jasno se uočava da nam spasa nema i da će nas te jade jadne odvući u ambis iz koga nam izlaska nema godinama i decenijama. Situacija nije bolja ni u drugim ministarstvima kao ni u svim državnim organima jer su se nesposobnost, neznanje i kriminal u njih uselili i izgleda ih odatle samo motkama možemo isterati. Svaki dan vlasti ove grupe koja neodoljivo podseća na one iz Alan Forda koja se ponaša istovetno sa junacima stripa koji im je bio uzor prilikom formiranja ličnosti i karaktera, će biti godina vraćanja na normalne principe življenja i decenije za oslobođanje od vrednosti koje su nam nametnuli.\nŽao nam je generacija koje više u Srbiji ne vide ni najmanju nadu za život i kojima je jedini smisao života pobeći što dalje u zemlje sa boljom perspektivom i zemlje u kojima se ljudi cene i poštuju.\nU borbi za goli opstanak i bez mogućnosti razgovora sa bilo kim iz državnog aparata a naročito sa nekim ko ima faktičku moć odlučivanja a u Srbiji je to jedino Aleksandar Vučić, prinuđeni smo na radikalizaciju protesta kako bi skrenuli pažnju na naše probleme. Radikalizacija protesta je vidljiva štrajkovima glađu većeg broja ratnih vojnih invalida, članova porodica poginulih boraca i ratnih veterana. Znaju veterani dobro da i ovom žrtvom neće izazvati sažaljenje i podstaći ga na rešavanje problema koji ugrožavaju naše živote ali se u potaji nadamo da će neko u inostranstvu videti naše patnje i muke i da će taj neko ko se načelno bori za poštovanje ljudskih prava preduzeti nešto i naterati ovaj diktatorski režim da se prema svojim građanima ponaša u skladu propisanim pravilima koji važe u njihovim društvima i državama.\nS obzirom da očekujemo napade iz vladajućih struktura, zbog hrabrosti da ustanemo u zaštitu naših članova i optužbi da smo strani plaćenici ovim dopisima i zahtevom za razgovor smo se zaštitili, znajući da od razgovora nema ništa. Sve takve optužbe padaju u vodu jer niko nije smeo da nas primi ni sasluša pa tako ne možemo biti saradnici onih koji sa nama ne smeju ni da razgovaraju.\nDragi saborci ali dragi građani svakodnevno se kristalizuje jasan stav da nam pomoći nema ni sa jedne strane već da slobodu možemo doneti isključivo sami sebi. Samo sopstvenom borbom i žrtvom možemo sebi omogućiti bolju sadašnjost i budućnost, perspektivu i nadu za našu decu ako ne želimo da ostanemo sami bez potomaka u blizini, prezreni od njih što smo zbog gluposti, korumpiranosti i brojnih slabosti dozvolili da najgori vladaju a oni su nam uništili i državu u budućnost.\nPošto Srbija ponovo mora da se brani i odbrani, naše je da stanemo na čelo te borbe. Nadamo se da žrtava neće ponovo biti u krvi, delovima tela i patnji, ali ako tuđom voljom dođe i do takvog scenarija u obavezi smo da zaštitimo svoju decu jer smo najveći krivci što je za vreme naše generacija Srbija doživela najveći slom i što je u naše vreme poništena žrtva generacija stradalnika. Mi ratnici najmanju krivicu snosimo za to ali smo krivi što smo dozvolili da se oni koji Srbiju vole do poslednjeg dinara ustoliče na vlasti i da je muzu do poslednje kapi.\nNaša kolona kreće na Vidovdan u protest protiv bahatosti, izdaje i poništavanja svih naših borbi i žrtava. Naš glas je i glas za proglašenje 28.06. 2018.\nVidovdana za nacionalni praznik praznik srpskih ratnika koji su se borili za Srbiju, srpski narod i pravo na opstanak na ovim prostorima. Praznik kada će se svi sećati onih znanih i neznanih junaka koji su svoju ljubav prema ovom narodu, zemlji i veri iskazivali kada je to bilo najteže. Naš glas za naše pravo da odlučujemo koji dan će nas spajati sa generacijama srpskih heroja a ne da nam neki poput Vulina koji ni vojsku nisu služili a kamoli ratovali za ovu zemlju i ovaj narod, određuju dan koji će karakterisati svu našu žrtvu i koji će spajati naše sudbine.\nNaša šetnja će biti vapaj za očuvanje i uzdizanje onih vrednosti koje su spasile naš rod, a to svakako nisu vrednosti koje glorifikuje naša navodna elita - naročito premijerka. Ne smeta nama njeno opredeljenje ali nam smeta njeno insistiranje na tim vrednostima i delovanje u smislu afirmisanja nastranosti i dekadencije. Ne smetaju nama funkcioneri tog opredeljenja ali nam smetaju oni koji su na funkcije došli samo zbog svog opredeljenja a znanje o poverenim zadacima nije bitno. Zato smo i došli do dna sa koga izgleda teško možemo da se izdignemo. Ne smetaju nama funkcioneri članovi partija ali nam smetaju nesposobnjakovići i neznalice koje su samo zbog članstva u partiji postali značajni u lancu odlučivanja. Istrpeli bi mi Vučića sa svim svojim mana a ima ih na pretek da sa sobom nije poveo more propalica i nesposobnjakovića koji nam danas kroje kapu a kako su nam je skrojili osećamo svakog časa na svojoj koži.\nBraćo i sestre, dame i gospodo, četnici i partizani, imamo samo jednu Srbiju i za nju moramo da se borimo svim sredstvima, na svakom mestu i u svako vreme a vreme za početak borbe neka bude Vidovdan, jer su nam stranci uvek na taj dan nametali najteže obaveze koje trebaju da nas potpuno unize i potvrde.\nPokažimo im da smo jači od svih njihovih poniženja i da imamo snage, volje i želje da se ponovo uspravimo, da hodamo uzdignutog čela i da im pokažemo da imamo svoje vrednosti kojih se nećemo odreći, bez obzira na pritiske i koje kakve koje nam nameću za gospodare.\nPokažimo im da je Vidovdan dan u kojem su skupljene sve vrednosti ovog naroda koji je opstao milenijumima bez obzira na nametnute nedaće, pridružite se brojnim kolonama koje će protestvovati protiv nametnutog nam stanja od stranaca ali i naših vlasti ali znajte da će ići i jedna kolona onih koji su se uvek pitali šta mogu dati Srbiji a to su srpski ratni veterani.


04-05-2020 10:04 Video Sport Fudbal\nFudbaleri Crvene zvezde postali su prvaci Evrope 1991. godine savladavši u finalu Kupa evropskih Šampiona ekipu Marseja posle penal serije.\nItalija, Bari... (Foto: Jutjub)\nRezultat u regularnom delu kao i tokom dodatnih pola sata glasio je 0:0.\nIgrači Zvezde bili su neprogrešivi sa penala, a tačku na trijumf crveno-belih postavio je legendarni golgeter Darko Pančev.\nPoslušajte i kako je to zvučalo putem radija, uz neverovatan komentar posle gola Pančeva i osvajanja evropske titule!\nZvezda treća u Evropi! Više o tome čitajte OVDE.


Novo radno vreme pošta - Ozonpress :: internet portal\nNovo radno vreme pošta\nJavno preduzeće „Pošta Srbije“ objavilo je na svom sajtu da će se, počev od 17. marta, u poštama koje su do sada radile tokom celog dana, radno vreme organizovati u periodu od 10 do 17 časova radnim danima, a subotom od 10 do 14 časova.\nU poštama koje rade i nedeljom, radno vreme je od 10 do 14 časova, navedeno je.\nGlavna pošta u Takovskoj 2 u Beogradu neće raditi 24 časa već od 10 do 17 časova radnim danima, a subotom i nedeljom u periodu od 10 do 14 časova.\nKako se dodaje, u manjim poštama u kojima je rad bio organizovan u jednoj smeni, radno vreme se neće menjati, a to se, kako je pojašnjeno, odnosi na pošte u kojima je organizovan rad samo šalterske službe.\nU pojednim manjim poštama (u kojima je organizovan rad šalterske i dostavne službe), početak radnog vremena je u 10 časova.\nTakođe, Pošte Srbije su obavestile građane da se u šalter salama ograničava broj korisnika na broj aktivnih šaltera.\nMolimo vas da u pošti držite odstojanje od najmanje jednog metra, apeluju iz Pošte.\nU slučaju gužve, mole građane da sačekaju na otvorenom, pridržavajući se preporučene udaljenosti.


BAJDEN O RUSKOJ VOJSCI U DONBASU: Ovo je početak invazije, sledi još sankcija! | Serbiantimes.info\nAmerički predsednik Džo Bajden ocenio je da je rusko priznanje istočnih ukrajinskih pokrajina pod kontrolom separatista – Luganska i Donjecka – početak Putinove invazije na tu zemlju. Predsednik SAD najavio je i nove sankcije protiv Moskve.\n“Ruski predsednik sinoć je objavio da će odseći deo Ukrajine. Slušajući njegov govor jasno je da Putin sprema argumente da ode još dalje. Ovo je početak njegove invazije na Ukrajinu“, rekao je Bajden.\nNajavio je i da će SAD nametnuti još sanckija ako Rusija krene dalje sa invazijom na Ukrajinu.\n“Šta pobogu Putin misli da mu daje pravo da priznaje nove takozvane države koje se nalaze na teritoriji susedne zemlje? To je kršenje međunarodnog prava. Rekao sam Putinu da ćemo delovati zajedno i kad Rusija krene prema Ukrajini, a oni to sad rade. Danas najavljujem prve sankcije za dve najveće ruske finansijske institucije”, rekao je predsednik SAD.\nBajden je poručio i da će SAD i saveznici iz NATO-a “braniti svaki centimetar teritorija članica NATO-a”.\n“Ukrajinu i dalje okružuje više od 150.000 ruskih vojnika. Tu su amfibije, krstarice… Ne trebaju vam zalihe krvi ako ne mislite da počnete s ratom. Odbrana slobode imaće svoj trošak, kako za Ameriku tako i za druge. Ali pazićemo da trošak sankcija ide na račun Rusije, a ne drugih zemalja. Pokušavamo da obezbedimo svetske zalihe energenata”, rekao je Bajden.\nOcenio je i da se Putin u jučerašnjem govoru vratio više godina unazad.\n“Tu nije bilo znaka da želi da se pokrene pravi dijalog. Napao je ukrajinsko pravo na postojanje, zapretio teritorijalnom integritetu, to je pretnja i članicama NATO-a. Nema greške, Rusija je agresor”, kontatovao je predsednik SAD.\nFoto: Printscreen YouTube / 10 Tampa Bay\nRelated Topics:UkrajinaAmerikaRusijaVladimir Putinruska invazijaameričke sankcije\nSrbija31 mins ago


Visoka predstavnica EU za spoljnu politiku Ketrin Ešton izrazila je spremnost da lično preuzme koordinaciju dijaloga Beograda i Prištine kada on bude nastavljen.\nPredsednik Srbije Tomislav Nikolić, koji se danas u Njujorku sastao sa visokom predstavnicom EU za spoljnu politiku i bezbednost, Ketrin Ešton, rekao je da mu je Ešton prenela da EU neće insistirati na priznavanju Kosova i potvrdio da će ona predstavljati EU u dijalogu izmedju Beograda i Prištine.\nPosle sastanka sa visokom predstavnicom EU na marginama 67. zasedanja Generalne skupštine Ujedinjenih nacija, predsednik Srbije Tomislav Nikolić novinarima je rekao da je od Ketrin Ešton dobio uveravanja da neće biti daljih zahteva Evropske unije za priznavanjem nezavisnosti Kosova. Upitan da li će, medjutim, Srbija da ispuni zahtev EU za ukidanjem institucija na severu Kosova, Nikolić je rekao da to nije moguće jer bi to zapravo bio korak ka priznanju nezavisnosti.\n“Ja sam i u govoru pred Generalnom skupštinom rekao da smo mi stigli otprilike do kraja u ispunjavanju zahteva za koje smo i sami videli da vode ka nezavisnosti Kosova i Metohije, i da više nećemo da načinimo ni jedan korak kojim bismo se približili nezavisnosti Kosova i Metohije, a to o čemu vi sada govorite - to su koraci ka ukidanju bilo kakvog prisustva Srbije na teritoiriji KiM i bezmalo da Srbija promoviše nezavisnost Kosova što je zaista nemoguće tražiti od ove vlade. Dakle, od sada će pregovori, razgovori, dogovori, biti zasnovani isključivo na platformi koju će srpska strana da pripremi odmah čim se vratrim sa generalnog zasedanja, i čim budemo potpuno definisali sve stavove."\nSrpski predsednik je potvrdio da će Ketrin Ešton predstavljati Evropsku uniju u budućim razgovorima Beograda i Prištine, što znači da će srpska strana morati da odredi šefa pregovaračkog tima na najvišem političkom nivou.\n“Vlada povodom toga treba da zaseda i odredi ko će to da bude - ministar ili predsednik vlade, ja čak ne bežim od odgovnornosti da ovlaste i mene ali mislim da nije u redu", konstatovao je Nikolić.\nPredsednik Srbije sastao se i sa zamenikom državnog sekretara SAD, Vilijamom Bernsom, a kako kažu iz kabineta predsednika, Nikolić je Bernsu preneo da Srbija ostaje posvećena zaštiti svojih interesa na Kosovu, dok je Berns srpskom predsedniku rekao da SAD takodje ne očekuju od Srbije da prizna nezavisnost Kosova.\nIz kabineta predsednika nije saopšteno da li je sa predstavnikom američke administracije bilo reči o predstojećoj poseti državne sekretarke Hilari Klinton regionu. Tomislav Nikolić do kraja dana ima još nekoliko bilateralnih sastanaka čime se završava njegova poseta Njujorku.


Kraj serije Detroita, Dalasa i Minesote, fenomenalni Kobi Brajant opet preko 40\nProtekle večeri odigrano je pet utakmica NBA sezone, a na tri su trijumfovali gostujući timovi. Milvoki je pobedio u Njujorku (112:92), Hornetsi iznenadili u Finiksu (91:87), baš kao i Lejkersi u Dalasu (109:106). Posle šest uzastopnih trijumfa Detroit je zaustavljen u Solt Lejk Sitiju (92:78), dok je Minesota posle serije od pet pobeda, posle produžetka, poražena u Filadelfiji (90:89).\nKris Veber je pružio najbolju partiju ove sezone, ubacio 27 poena (13-25 iz igre), uz 21 skok, odlično čuvao Kevina Garneta i pomogao svom timu da u večeri kada je Alen Ajverson ostao na za njega skromnih 19 koševa (10 asistencija), ostvari treći trijumf zaredom. Garnet je takođe ubacio 19 poena, uz 7 skokova (po 4 asistencije i ukradene lopte, 3 blokade), ali je i u regularnom toku i na kraju produžetka promašio šut za pobedu. Voli Zerbijak bio je najefikasniji kod Vulvsa sa 23 koša, a Marko Jarić ostvario je prvi "dabl-dabl" sezone – 14 poena (5-11, 1-3, 1-2), 10 asistencija, 5 skokova i 3 ukradene lopte za 42 minuta igre. Možda bi konačni ishod bio drugačiji da tri i po minuta pre kraja ekstra perioda nije napravio šesti prekršaj.\nČetvrti put ove sezone Kobi Brajant postigao je 40 i više poena, ali odavno nije imao toliko fenomenalnih poteza, kao što je bilo spektakularno polaganje na drugi obruč u trećoj četvrtini, ili trojka sa preko devet metara u padu i preko ruke, kojom je 35 sekundi pre kraja praktično rešio pobednika. Drugi strelac lige završio je sa 43 koša (12-24, 3-9, 10-12), 5 skokova i četiri ukradene lopte, a u samoj završnici, u čuvanju prednosti protiv Mevsa, pomogli su mu Smuš Parker i Luk Volton. Kao i obično najbolji u timu Dalasa bio je Dirk Novicki sa 27 poena i 15 skokova, Markis Danijels je ubacio 23, a Džejson Teri 20, s tim da je u poslednjim sekundama meča promašio trojku, koja bi donela produžetak.


18. decembra 2020. Marko BožinovićLeave a Comment on Sednica skupštine: Usvojen budžet za 2021. godinu\nNa jučerašnjoj sednici skupštine glavna tačka, o kojoj se i najviše polemisalo, bila je predlog budžeta za 2021. godinu. Usvojeni budžet iznosiće 833 miliona dinara. Prema rečima Vladimira Milovanovića, zamenika predsednika opštine Sokobanja, trećina budžeta biće opredeljena za investicije.\n− Ima nekoliko projekata koje ćemo realizovati u narednoj godini, jedan od njih je asfaltiranje ulica Svetozara Markovića, Branka Đuriža, Miće Panića, Omladinske i Banjičke. Ovaj posao biće urađen početkom godine čim se otvore asfaltne baze i steknu uslovi za realizaciju tih radova. U ovoj godini velika sredstva su opredeljena za izradu projektno-tehničke dokumentacije za rekonstrukciju i dogradnju kanalizacije u ulicama Gavrila Principa, Alekse Markišića i Mednika. Takođe, izrada projektno-tehničke dokumentacije za rekonstrukciju ulica Kneza Miloša, Prvomajske, Stevana Sremca i Beogradske − rekao je Milovanović.\nOn je dodao da će biti pripremljena sva potrebna dokumentacija za izradu toplovoda kod škole putem koga će se grejati osnovna i srednja škola zatim vrtić, Dom zdravlja, Centar za socijalni rad, Turistička organizacija, Narodna biblioteka i pošta , čime će se osim uštede dobiti i na kvalitetu vazduha jer će se na ovaj način smanjiti emisija štetnih gasova. Pred toga ideja je da toplovod prolazi ispod mermernog šetališta čime će se sprečiti formiranje leda u tom delu.\n− Kroz projekat inkluzije Roma obuhvatićemo ulice Sokogradsku i deo ulice Profesora Jovanovića koje će biti asfaltirane. Pripremićemo projektno-tehničku dokumentaciju za rekonstrukciju atmosferske kanalizacije od ulice Hajduk Veljka do reke Moravice. U dogovoru sa Putevima Srbije biće asfaltirana deonica od vrha naselja Prevalac do stare bolnice koju će pratiti projekat zamene led rasvete za koji radimo elaborat − dodao je Milovanović.\nPored investicija povećana su sredstva i za oblast poljoprivrede za 6 miliona dinara u odnosu na prošlu godinu i iznosiće 46 miliona dinara.\n− Mi smo sagledali predlog budžeta za narednu godinu. Povećanjem poreza na imovinu za narednu godinu povećaće se prihod u budžetu i samim tim mogućnost za veće rashode. Ovaj budžet, za razliku od budžeta za 2020. ali i 2019. godinu je mnogo realniji jer su prethodna dva bili spisak želja. Najveći deo budžeta su zarade zaposlenih u upravi. Socijalistička partija Srbija je pokretala inicijative za ugradnju nekih projekata u ovaj budžet ali one nisu prihvaćene. Dobili smo obećanje, kao što ste čuli, na samoj sednici da će biti sagledani u narednom periodu. Nadam se da će pomenute predloge aktuelna vlast da sagleda iz ugla značaja za građane opštine Sokobanja a ne ko ih predlaže pa da ih po tom osnovu odbaci − kaže Snežana Radovanović šef odborničke grupe Socijalističke partije Srbije.\nUsvojeni su programi održavanja javnih zelenih površina i izletišta, upravljanja opštinskim putevima i ulicama i održavanja javne rasvete na teritoriji opštine Sokobanja koje su iz delatnosti JP „Zelenilo” Sokobanja. Odbornici su usvojili i programe koji su u delatnosti JKP „Napredak” kao i planove i programe rada Turističke organizacije, Narodne biblioteke „Stevan Sremac”, Centra za socijalni rad, SRC „Podina”.\nOpštinski parlament dao je podršku i projektima „Lekar na selu” i projektu Palijativne nege kroz koji se zbrinjavaju stare i bolesne osobe kao i osobe sa invaliditetom tako da će ova dva projekta biti aktivna i u narednoj godini.\nSutra dvočasovni prekid u vodosnabdevanju\nPredstavnici Sokobanje na sastanku u Ministarstvu turizma\n2. aprila 2021. Katarina Petrović


Informacioni sistem za naplatu i kontrolu parkiranja putem sms-a i kartica\nKompanija Direkcija za izgradnju i razvoj grada Bijeljina\nDržava Bosna i Hercegovina, Republika Srpska\nIndustrija Tehnički sektor, Ekonomsko-pravni sektor i Sektor za građevinsko zemljište, imovinsko-pravne poslove i saobraćaj (u okviru kojeg je Direkciji povereno upravljanje javnim parkiralištima)\nPreopterećenost saobraćaja i nedovoljan broj parking mesta predstavljaju problem svih velikih gradova. Raspoloživi parking prostor ne zadovoljava potrebe korisnika koji moraju da se parkiraju u centru grada. Nepodudaranje između potrebnog i raspoloživog broja parking mesta, uz neodgovarajuće upravljanje, dovode i do toga da parkirana vozila ugrožavaju pešački saobraćaj, kao i brzinu protoka vozila u preopterećenim ulicama. Rešenje koje dovodi do povećanja broja slobodnih parking mesta je uvođenje naplate i ograničavanje vremena parkiranja. Pri definisanju tarifne politike neophodno je podeliti gradsko jezgro na zone u odnosu na frekventnost saobraćaja i potrebe za parking mestima. Zona predstavlja skup parking mesta za koje se propisuje jedinstvena tarifna politika. Direktne koristi uvođenja informacionog sistema za regulisanje parkiranja imaju: Vozači – Nema traženja kioska i sitnog novca za kupovinu karte i nema potrebe za vraćanjem do vozila. Informacioni sistem šalje poruku obaveštenja o isteku parkiranja, i omogućeno je produženje parkiranja bez uznemiravanja. Opština – obezbeđuje više parking mesta za građane, uredniji su trotoari, redovni prihodi od naplate parkiranja, zapošljavanje. Parking servis – omogućeno je razdvajanje funkcije naplate od kontrole, povećan je stepen naplate, uspostavljen jasan i čist odnos sa vozačima. Mobilni operator – povećani prihodi kroz Micro Payment service, kao i od SMS-a i GPRS.\nProjekat je započet u martu 2007.godine. Projekat ja završen i sistem je pušten u rad u oktobru 2007.godine. Prvobitno je izvršeno studiozno snimanje stanja poslovnih procesa u direkciji grada a potom je napisana projektna specifikacija po kojoj je dalje vršeno podešavanje i implementacija postojećih rešenja. Veliki doprinos efikasnoj implementaciji dala su iskustva ASW tima koja su stečena tokom projekta implementacije asw:temporis rešenja u gradovima u Srbiji: Kikindi, Zaječaru, … Uvođenjem informacionog sistema u Bijeljini krajnjim korisnicima parking prostora u Bijeljini omogućeno je da slanjem SMS-a na odgovarajuće kratke brojeve telko operatera plate uslugu parkiranja. Takođe, omogućeno je da kontrolori putem prenosivih uređaja, koji su dodeljeni kao nadzor na određenim lokacijama parkirališta u gradu, mogu da vrše praćenje i kontrolu naplate, kao i izdavanje doplatnih karata. Celokupan rad parking službe nakon uvođenja informacionog sistema moguće je u potpunosti monitorisati i kontrolisati. Za potrebe realizacije projekta implementirani su sledeći proizvodi asw:-a: asw:dominus asw:temporis Rešenja su visoko integrisana u domenu praćenja naplate i evidentiranja uplata. Svih ovih godina, ASW kontinuirano radi na unapređenju svojih proizvoda.


„Delfini“ potopili Grčku za četvrtfinale Svetskog prvenstva - Sputnjik Srbija\n21:52 05 Decembar 2019\n10:40 19.07.2019 (osveženo 10:51 19.07.2019) Preuzmite kraći link\nVaterpolisti Srbije pobedili su Grčku rezultatom 9:3 i zauzeli prvo mesto u grupi A na Svetskom prvenstvu u Južnoj Koreji. „Delfini“ su odigrali veoma kvalitetan meč i obezbedili direktan plasman u četvrtfinale i tako dobili tri dana odmora.\nEkipa Dejana Savića sastaće se u borbi za završnicu sa pobednikom meča Španija-Japan, koji se sastaju u osmini finala.\nDuel u južnokorejskom Gvangžuu obeležila je odlična odbrana Srbije i koncentrisana igra u napadu. Počelo je pogotkom Dušana Mandića, a na krilima odličnog golmana Dimitrija Rističevića, nakon prve četvrtine smo imali dva gola viška.\nSrpski čuvar mreže je nastavio da briljira među stativama, dok su Mandić, Ognjen Stojanović i Đorđe Lazić doneli +3 na poluvremenu.\nZanimljivo, u trećoj deonici nije bilo golova — čuvari mreže su bili na visokom nivou, vaterpolisti nekoliko puta pogađali stative i prečke, pa je u poslednjih osam minuta naša selekcija overila trijumf.\nNajefikasniji kod Srbije bio je Mandić sa četiri pogotka, dva je dodao Đorđe Lazić, dok su po jedan postigli Strahinja Rašović, njegov brat Viktor Rašović i Ognjen Stojanović.\nU četvrtfinale direktno su se već plasirale Hrvatska, Mađarska i Italija.


File: Podgorica da predano nastavi reforme\nDanas se evropski komesar za proširenje, Štefan File, po prvi put susreo sa novim šefom crnofgorske diplomatije, Nebojšom Kaludjerovićem. Tema susreta je bio proces pregovora o evropskom članstvu, koji je započeo posljednjeg dana juna ove godine...\n"Otvaranje pregovora je bilo jasno prepoznavanje impresivnog napretka kakav je u reformama načinila Crna Gora", rekao je ovom prilikom komesar Fule, oppozoravajući da je riječ o izuzetno zahtjevnom procesu, koji od Crne Gore traži da nastavi puitem vlastitog evropskog opredjeljenja.\nRiječ je o reformama ustava, jačanju sudstva i njegovoj nezavisnosti, neizbježnoj borbi porotiv organizpovanog kriminala i korupcije, pitanjima koja su, svako za sebe, iznimno važna za budućnost crnogorskog napretka prema evropskim institucijama.\nVažno je sada zadržati dinamiku cjelokupnopg procesa, složili su se učesnici današnjeg sastanka u Evropskoj komisiji, što će, vjeruje komesar File, dovesti Crnu Goru bliže EU, ali i podvući ozbiljnost procesa proširenja, što će biti od koristi za cijeli region.\nDanas je razgovarano i o parlamentarnim izborima u Crnoj Gori, čije održavanje je predvidjeno za 14. oktobar. S tim u vezi, komesar File je pozvao crnogorsku stranu da ostane fokusirana na evropsku agendu zemlje i nastavak reformi od kojih će konačnu korist imati stanovnici Crne Gore.


Koštunica: Srbijanska vlada traži skupštinsku raspravu o Kosovu i nove pregovore - Klix.ba\nSrbijanski premijer Vojislav Koštunica u utorak je najavio da će srbijanska vlada, u dogovoru s parlamentarnim strankama, tražiti da Skupština Srbije tokom jual raspravlja o Kosovu te da zatraži pokretanje novih pregovora.\n"Zastupnicima će biti podneseno izvješće pregovaračkog tima i Skupština Srbije mora usvojiti novu rezoluciju kako bi se odredili daljnji koraci u vođenju politike za rješavanje kosovskog pitanja", navodi se u Koštuničinoj izjavi za medije.\nPrema njegovim riječima, Vlada Srbije će inzistirati da započne novi pregovarački proces koji bi se vodio isključivo pod mandatom Vijeća sigurnosti UN, s novim međunarodnim posrednikom.\n"Međunarodna pravila su jasna i ona moraju važiti podjednako za sve države. Ne može Srbija biti izuzetak i ne može Srbija biti jedina država na svijetu čije će se granice prekrajati i teritorij otimati. To bi bio opasan presedan koji bi ugrozio mir i stabilnost ne samo naše regije već bi se odrazio i na cjelokupni međunarodni poredak", naveo je srbijanski premijer. Zato, dodao je on, Srbija "uporno zahtjeva da se kroz nove pregovore pronađe kompromisno rješenje sukladno Povelji UN-a i Ustavu Srbije".\nKoštunica je rekao i da je od "najveće važnosti" da ti pregovori budu "bez bilo koje vrste preduvjeta i nametanja ograničenja".


VUČIĆ PROGOVORIO O RASPADU KARTELA: Nisam dobar sa Stefanovićem kao ranije! - Naša Borba\nVUČIĆ PROGOVORIO O RASPADU KARTELA: Nisam dobar sa Stefanovićem kao ranije!\nPredsednik Srbije Aleksandar Vučić rekao je danas da sa ministrom odbrane i funkcionerom SNS Nebojšom Stefanovićem ima korektan poslovni odnos, ali da nisu bliski kao što su bili ranije, kao i da Stefanović u „fioci” nema ništa o njemu.\nČetiri kandidata za naslednika na mestu predsednika SNS-a\nAko pobedim na izborima, to će biti poslednji predsednički mandat\nNemam problem da se „Kvo vadis Aida” emituje u Srbiji\nVučić je za K1 televiziju rekao da se viđa sa Stefanovićem, ali da nisu bliski kao što su bili i da ne želi da objašnjava zašto je to tako.\n„To je moj lični odnos, ali poslovan odnos sasvim korektan, uspevam da to razdvojim”, rekao je Vučić.\nNa pitanje da li je Stefanović spada u grupu onih kojima učinite 19 puta, ali onda zamere ako im ne pomognete 20. put, Vučić je rekao da je nešto drugo u pitanju.\n„Ljudi kojima je porodica na takav način povređena, na mom mestu bi reagovali mnogo oštrije. Ja sam sebe ujedao za jezik, trudio se da oprostim, da sebe smestim u takvu situaciju da se prisetim da sam nekada nešto slično nekom radio i da pronađem dovoljan razlog da takve stvari oprostim, iako sve izgleda drugačije”, kazao je on, preneo je Tanjug.\nVučić je rekao da je slušao razne gluposti, da se navodno plaši Stefanovića „zbog fioke”, zbog prisluškivanih razgovora…\n„Nema ništa o meni, šta može da ima, a kakvu to laž i glupost više nisam čuo o sebi…?”, rekao je Vučić.\nNa konstataciju da je neuobičajeno da posle tih medijskih optužbi nije pokrenuta istraga kako bi javnost znala šta je sa Stefanovićem, Vučić je uzvratio pitanjem:\n„Šta to niste čuli, šta vam nije jasno? Ne mislim da to ikoga više interesuje”, rekao je Vučić.\nNa pitanje da li misli da je za njegov imidž dobro da uz sebe ima ljude u koje nema poverenja, Vučić je uzvratio „ da li je to pitanje imidža ili suštine” i dodao da je veoma važno da se pokaže drugačije lice od političkih stranaka u kojima su se lideri obračunavali s onima sa kojima bi došli u nesaglasje.\n„Zamislite da dođem na Glavni odbor, u kojem (Stefanović) nije imao nijedan glasi i kada su svi očekivali i tražili glavu Stefanovića, da kažem hajde da ga ritualno sklanjamo. Ja to ne radim, ne ulazim u hajke i harange. Ja to mrzim”, rekao je Vučić.\nDodao je i da prezire ljude koji protestuju zato što im socijalna sredina to nameće, a ne rade to iz svojih uverenja.\nNaglasio je da se na racionalan i pošten način trudi da vodi državu i stranku i da postoje ljudi koji misle drugačije i upitao da li bi u nekoj drugoj stranci opstao Vladimir Đukanović koji posle njegovog (Vučićevog) nastupa, u kojem se potrudi da objasni građanima zašto je važno da na referendumu glasaju „da”, na svom potkastu kaže da će glasati protiv ustavnih promena.\nPredsednik Aleksandar Vučić izjavio je danas da je Srpska napredna stranka najbolji tim sastavljen od najboljih ljudi i dodao da već sada u glavi ima četiri kandidata koji će ga u maju, junu zameniti na mestu predsednika SNS-a.\nVučić je to rekao na TV K1 odgovarajući na pitanje da li smatra da je dobro ili loše za njega to što, kako istraživanja pokazuju, ako bi išao sam na izbore, bez stranke, imao bi 71,6 odsto podrške, a sa strankom nešto više od 50 odsto.\n„Imamo najbolji tim i stranka koju vodim je tim najboljih ljudi i neće mi biti jednostavno kada u maju, junu budem napuštao kormilo stranke, ali 10 godina na čelu stranke je dovoljno i fer je da pokažemo da imamo i druge ljude, da imamo dovoljno divnih ljudi”, kazao je Vučić, preneo je Tanjug.\nKako je dodao, ta četiri kandidata koja već ima u glavi su iz SNS-a i to „stari vukovi” koji su se borili za stranku.\nNavodeći da u našoj zemlji, ljudi iz nepoznatog razloga preziru stranke, Vučić ukazuje da su političke stranke suštinski činilac i nosilac demokratskog poretka u društvu.\nNa pitanje što se povlači sa čela stranke, odgovorio je da će to obrazložiti u maju, jer ne želi da bilo čime što bi rekao pre aprila, ugrozi budućnost Srbije i pobedu te stranke na izborima.\nNa konstataciju voditeljke da to nije logično s obzirom na podršku koju ima, Vučić kaže da je njemu logično i poručuje da i on ima emocija i da je ljudsko biće.\n„Ne biste verovali, ali moguće je. Koliko ste vremena proveli na moru ove godine? Ja nisam bio ni dan. Možda sam se uželeo da budem običan čovek, da ne nosim sve terete ovog sveta, pa i stranačke, da mogu da kažem ‘lepo, posvađajte se, ne moram da vas mirim’, da provedem više vremena sa porodicom, da budem sa ćerkom i gledam kako studira, da odvedem mlađeg sina na džudo…”, podelio je u emisiji Uranak neka svoja osećanja predsednik Aleksandar Vučić.\nNaglasio je da je dao celog sebe i da se borio i za zemlju i za stranku i dodao da će za zemlju i dalje davati sve od sebe.\nPredsednik Aleksandar Vučić izjavio je danas da ukoliko bude predsednik i u narednih pet godina, to bi bio svakako poslednji njegov mandat na toj funkciji i dodao da se ne bi vraćao na mesto premijera.\n„Svakako bi bio poslednji mandat ako do toga dođe, a i ne mogu po Ustavu da se kandidujem posle toga. Ako mislite da je moguće da se vratim na mesto premijera, osim što je teorijski moguće, vidi se da me ne poznajete”, kazao je Vučić na TV K1.\nNa pitanje zašto ne bi bio premijer, s obzirom da takvih primera ima, Vučić kaže da je to zato što je razlika između njega i drugih u tome što živi za rezultate i šta će se pisati za 50 godina, a ne da živi u svili i kadifi i da putuje po svetu.\nNa konstataciju voditeljke da je imao sreću da proputuje dosta zbog posla, Vučić kaže da nije imao priliku da uživa u tim putovanjima i da kada negde ode ne ide u razgledanja i šoping, već priprema sastanke.\nPredsednik dodaje da jedino u Briselu ode do knjižare u kojoj kupuje knjige, a da ni deci ne kupuje poklone za rođendan.\n„Skoro da nikada ne kupujem, nikada ne idem u šoping, pripremam se za sastanke, imam tremu, strah i odgovornost pred važne sastanke”, kazao je predsednik, preneo je Tanjug.\nPredsednik Aleksandar Vučić poručio je danas da je važno da svi ljudi u našoj zemlji imaju pravo da kažu šta misle i da nema problem sa tim da se film „Kvo vadis, Aida” emituje u Srbiji, ali i da je važno to što se odustalo od samoponižavanja Srba.\n„Ono što je važno jeste da svi ljudi imaju pravo da kažu šta misle. Taj film se prikazuje se u bioskopu u Novom Pazaru. Ko želi, može da ga prikazuje”, kazao je Vučić, preneo je Tanjug.\n„Nemam problem da kažem da se u Srebrenici desio užasan zločin, ali i da se setimo srpskih žrtava, junaka sa Košara, da se setimo da nam je neko stvarao srednjevekovnu državu – Stefan Nemanja, kojem smo sada podigli spomenik u Beogradu”, kazao je Vučić.\nPredsednik dodaje da je važno to što je završen Hram Svetog Save, ali i obeležavanje akcije „Oluja” u kojoj je proterano 250.000 Srba sa svojih ognjišta, kao i obeležavanje i sećanje svih žrtava logora Jasenovac.\nPodseća da je ove godine prvi put po sećanju na jasenovačke žrtve ulica u Beogradu nazvana Obala jasenovačkih žrtava.\n„Nemam problem da svako govori šta želi dok ne ugrožava druge”, kazao je.\nFilm „Kvo vadis, Aida”, kako kaže, nije gledao jer nema vremena, za razliku od filma „Dara iz Jasenovca” i to sa dodatnim razlogom, a to je zbog toga što ga je finansirala srpska država, dok je „Kvo vadis, Aida” finansirao Bakir Izetbegović.\nPrethodni tekstOBIČAN MALI ČOVEK SE POBUNIO: Radnik se sprda sa Vučićem, piše mu pesme! Ovaj dobio nervni slom!\nSledeći tekstVLAST I MEDIJI KRILI, NEKO MORA DA ODGOVARA: Očitavanje kovid sertifikata otkrivalo podatke građana Srbije!